title: Roos af Hjelmsäter

text: Edellisen poika Jon Hafthorinpoika ryhtyi yhdessä veljensä Sigurdin kanssa kapinaan syrjäyttääkseen serkkunsa kuningas Maunu Eerikinpojan. Kapina kukistui pian, mutta jo 1337 Jon Hafthorinpoika nousi jälleen kapinaan. Hän valtasi jopa Åkershusin linnan, mutta taipui sovintoon Bohusissa 15.8.1339. Mainitaan ritarina ja valtaneuvoksena 1343, kun norjalaiset mahtimiehet huusivat Haakon Maununpojan maansa kuninkaaksi. Hän hoiti yhdessä veljensä kanssa äidinisältään saamaansa Borgesysselsin lääniä 1347. Hän myi 1350 osuutensa Värmlantilaisesta Hammarön saaresta, jonka oli tullut omistamaan vaimonsa kautta. Hän osallistui Bohusin valtiopäiville 1361. Hän oli baro regni Norvegiae 1369 ja valtaneuvos 1380. Hän eli 1395 vaimonsa kuollessa. Jon Hafthorinpojan vaimo Birgitta Knutintytär oli Värmlannin ja Länsi-Göötanmaan laamannin, valtaneuvos Knut Maununpojan tytär. Tämän naimakaupan myötä sukuun siirtyi ruotsalaista omaisuutta. Maa oli myös personaaliunionissa Ruotsin kanssa.


title: Roos af Hjelmsäter

text: Edellisen poika Brynjulf mainitaan norjalaisena valtaneuvoksena 1392. Hän kuoli ennen 7.3.1422, koska tuolla päivämäärällä hänen leskensä Ingeborg Bengtintytär lahjoitti kaksi tilaa Riseborgin luostarille.


title: Roos af Hjelmsäter

text: Edellisen poika Knut Brynjulfinpoika sopi norjalaisten sukulaistensa kanssa 1438 maatilojen omistuksista. Hän peri kaksi Värmlantilaista tilaa isoäidiltään Birgitta Knutintyttäreltä ja omisti tiluksia Värmlannissa, Norjassa ja Närekessä. Hänen poikansa Knut Knutinpoika (eli vielä 1496) muutti Ruotsiin ja perusti varsinaisesti ruotsalaisen Hjelmsäterin sukuhaaran. Puoliso oli Margareta Bondentytär. Norjalainen sukuhaara sammui 1400-luvulla.


title: Roos af Hjelmsäter

text: Knut Knutinpoika (eli vielä 1496) omisti Hjelmsäterin. Hänestä polveutuu ruotsalainen suku "Roos af Hjelmsäter". Hänen puolisonsa oli Ingrid Magnusintytär Bock.


title: Roos af Hjelmsäter

text: Huomattavia suvun jäseniä:


title: Olli-Markus Taivainen

text: Olli-Markus Taivainen (s. 2. toukokuuta 1989) on suomalainen suunnistaja ja hiihtosuunnistaja. Hän edustaa Pellon Pontta.


title: Olli-Markus Taivainen

text: Taivainen voitti ensimmäisen nuorten hiihtosuunnistuksen MM-mitalinsa vuonna 2005 vasta 15-vuotiaana viestissä. Yhteensä Taivainen on voittanut 13 nuorten MM-mitalia, joista kuusi on kultaista.


title: Olli-Markus Taivainen

text:
Ensimmäiset aikuisten MM-mitalinsa Taivainen voitti MM-kisoissa Rusutsussa Japanissa 2009. Sprintissä hän voitti hopeaa, pitkältä matkalta pronssia ja keskimatkalta kultaa.
Vuonna 2011 Taivainen voitti maailmanmestaruuden avausmatkalta sprintistä ja päätösmatkalta viestissä Ruotsin Tänndalenissa.


title: Olli-Markus Taivainen

text: Suunnistuksen nuorten MM-kisoissa Taivainen voitti keskimatkan maailmanmestaruuden Primierossa Italiassa 2009.


title: Pararosaniliini

text: Pararosaniliini (CHClN) on magentaväriaine, joka on aniliinin johdos. Kiinteä pararosaniliini on väriltään vihreää. Paitsi väriaineena pararosaniliinia on käytetty myös akvaarioissa sen bakteereja vastustavien ominaisuuksien vuoksi.


title: Pararosaniliini

text: Pararosaniliinia valmistetaan hapettamalla 4,4'-metyleenidianiliinin ja aniliinin reaktiotuotetta hapettimen ja katalyytin avulla.


title: Pararosaniliini

text: Pararosaniliinia käytetään väriaineena. Lisäksi se tehoaa bakteereihin ja sieniin ja ainetta on käytetty muun muassa akvaariossa. Aine on kuitenkin syöpää aiheuttava, minkä vuoksi sen käyttö on vähentynyt.


title: Pararosaniliini

text: Pararosaniliinia voidaan käyttää ilman rikkidioksidipitoisuuden määrittämiseen. Rikkidioksidi reagoi tetrakloromerkuraatti-ionien kanssa synnyttäen dikloorisulfiittimerkuraattiyhdisteen. Pararosaniliini ja liuokseen lisätty formaldehydi reagoivat dikloorisulfiittimerkuraatin kanssa, jolloin syntyy punainen pararosaniliinimetyylisulfonihappo. Hapon pitoisuus voidaan määrittää spektrofotometrisesti. Tämä menetelmä soveltuu rikkidioksidipitoisuuden määrittämiseen parhaiten silloin, kun sitä on ilmassa 0,01–5,00 ppm.


title: Amerikansomalit

text: Amerikansomalit ovat Yhdysvaltain kansalaisia, jotka ovat syntyneet tai joiden juuret ovat Somaliassa. Suurin osa heistä on saapunut 1990-luvulla pakolaisina, mutta ensimmäiset saapuivat jo 1940-luvulla. Yhdysvaltain somaliyhteisö on maailman seitsemänneksi suurin ja se käsittää 35 760 henkilöä, tosin osa tästä määrästä kuuluu myös Somalian muihin kansoihin kuten Somalian bantuihin, joita Yhdysvalloissa on 12 000.


title: Amerikansomalit

text: Suurin osa Yhdysvaltain somaleista asuu Minneapolissa ja Saint Paulissa Minnesotan osavaltiossa, mutta heitä on myös muissa suurissa kaupungeissa kuten New Yorkissa ja San Franciscossa. Minnesotan suosion taustalla ovat hyvät sosiaalietuudet, koulutusmahdollisuudet ja työllisyystilanne. Suurten vähemmistöjen muodostumista on myös edistänyt uusien tulokkaiden halukkuus muuttaa jo olemassa oleviin somaliyhteisöihin.


title: Amerikansomalit

text: Somalien keskuudessa on esiintynyt Yhdysvalloissa laittoman khat-päihteen käyttöä. Islamistitaistelijat ovat houkutelleet Yhdysvalloissa asuvia somalialaistaustaisia lapsia ja nuorukaisia lähtemään Somaliaan osallistumaan taisteluihin. Arviot lähteneistä vaihtelevat kymmenistä satoihin.


title: Ronald Fisher

text: Sir Ronald Aylmer Fisher (17. helmikuuta 1890 East Finchley, Lontoo – 29. heinäkuuta 1962) oli englantilainen tilastotieteilijä, evoluutiobiologi ja geneetikko. Heikon näkönsä vuoksi hänelle opetettiin matematiikkaa ilman kynää ja paperia, mikä kehitti hänen visuaalista ratkaisukykyään. Hän oli eugeniikan kannattaja ja vaikutti muun muassa Leonard Darwiniin. Hänen mielestään eri ihmisrodut ovat älyllisesti eritasoisia.


title: Ronald Fisher

text: Anders Hald on kutsunut Fisheriä ”neroksi, joka lähes yksinään loi nykyaikaisen tilastotieteen perustan”. Richard Dawkins on kertonut pitävänsä Fisheriä Charles Darwinin merkittävimpänä seuraajana evoluutiobiologian alalla.


title: Ruotsin somalit

text: Ruotsin somalit ovat Somaliassa syntyneitä, Ruotsissa asuvia henkilöitä ja heidän jälkeläisiään. Vuoden 2012 lopussa Ruotsissa asui Statistiska centralbyrånin tilaston perusteella 43 966 henkilöä, jotka olivat syntyneet Somaliassa ja 19 794 Ruotsissa syntynyttä henkilöä, joiden vanhemmista vähintään yksi oli syntynyt Somaliassa. Yhteensä Somaliassa syntyneitä ja heidän jälkeläisiään oli 63 760 henkeä.


title: Ruotsin somalit

text: Somalit ovat Ruotsin suurin Afrikan mantereen maahanmuuttajaryhmä.


title: Ruotsin somalit

text: Ruotsin somalit ovat sopeutuneet huonosti, seikkaa johon ovat johtaneet kantaväestöä heikompi koulutus ja heikko kielitaito. Somalien työttömyys on korkea ja somalinaisten työttömyys on tätäkin korkeampi. Työllisyysluvut ovat puolet heikompia kuin maahanmuuttajilla keskimäärin.


title: Niilo Saarinen

text: Niilo Saarinen (1896 Kalanti – joulukuu 1976 Hanko) oli kalantilainen merikapteeni ja Suomen Meripelastusseuran pitkäaikainen päällikkö.


title: Niilo Saarinen

text: Saarinen lähti merelle nuorena miehenä ja sai merikapteeninkirjan Rauman Merenkulkuopistosta vuonna 1926. Vuonna 1936 Meripelastusseura kutsui Saarisen valvomaan Suomen ensimmäisen pelastusaluksen rakentamista. Tämä alus, pelastusristeilijä "Outoori", laskettiin vesille seuraavana keväänä ja Saarinen nimitettiin sen päälliköksi.


title: Niilo Saarinen

text: Hän muun muassa valvoi kaikkien vuosina 1936–1947 valmistuneiden pelastusalusten rakentamista. Näitä aluksia oli kahta mallia: yksikoneiset ja -potkuriset "Anna Gadd", "Haapasaari", "Kokkoluoto" ja "Ledsund" sekä kaksikoneiset ja -potkuriset "Hailuoto", "Hans Helenius", "Merikokko", "Seiskari", "Siilinkari", "Syväri" (1945 alkaen "Reposaari"), "Sälgrund", "Tankar" ja "Ääninen" (1945 alkaen "Valsörn"). Vuonna 1950 Meripelastusseuran valtuuskunta nimitti Saarisen virallisesti seuran lippukapteeniksi.


title: Niilo Saarinen

text: Saarisen ura meripelastajana oli pitkä. Hän jäi eläkkeelle vuonna 1960 ja jäi edelleen asumaan vanhaan kotitaloonsa Hangon Korkeavuorenkadulle. Seuraavana vuonna valmistui ensimmäinen jäätä murtava pelastusalus, joka nimettiin Saarisen mukaan. Kun Isokari (1965–1988 p/r Russarö) meni vuonna 1967 täyskorjaukseen, jossa siitä poistettiin mastot, vanha keulamasto lahjoitettiin Saariselle.


title: Niilo Saarinen

text: Saarinen kuoli joulukuussa 1976, ja Meripelastusseura järjesti hänelle juhlalliset hautajaiset.


title: Samu Brusila

text: Samu Brusila (s. 30. kesäkuuta 1973 Hämeenlinna) on suomalainen laulaja, joka laulaa vuonna 2003 perustetussa Widescreen Mode -yhtyeessä. Hän on ollut yhtyeen toiminnassa alusta asti ja on yksi yhtyeen perustajajäsenistä.


title: Samu Brusila

text: Vuodesta 2010 alkaen Samu Brusila on laulanut myös riihimäkeläisessä heavy rock/hard rock yhtyeessä Concrete Swine.


title: Samu Brusila

text: Albumit


title: Samu Brusila

text: EP:t


title: Samu Brusila

text: Singlet


title: Samu Brusila

text: Musiikkivideot


title: Rosvokapitalismi

text:
Rosvokapitalismi on säätelemätöntä kapitalismia, jollainen vallitsi Venäjällä Jeltsinin aikaan Neuvostoliiton hajoamisen jälkeen. Monen mielestä pieni sisäpiiri rohmusi erilaisin sisäpiirikaupoin ja muin keinoin itselleen hajonneen Neuvostoliiton omaisuuden.
Venäjän rosvokapitalismi syntyi Neuvostoliiton taloudellisten rakenteiden hajotessa, hallituksen heikkouden takia ja uusien kapitalismia säätelevien lakien ollessa alkeelliset.


title: Rosvokapitalismi

text:
Venäjän rosvotalouteen on liittynyt sisäpiirikauppoja, lahjontaa ja valtion omaisuuden kavaltamista. Yhteiskunnan ja talouden monet ongelmat synnyttivät varsinkin 1990-luvulla Venäjällä itseään ruokkivat noidankehän. Sitä luonnehti 1990-luvulla veronkierto ja pääomien pako ulkomaille, työttömyys, konkurssit, inflaatio, harmaa talous ja taloudellinen ja muu rikollisuus. Rosvokapitalismia luonnehti vanhanaikainen tuotanto.
Yksityistämistä, "privatisatsija" kutsuttiinkin kansan suussa nimellä "prihvatisatsija", kaappaaminen.


title: Rosvokapitalismi

text: Jo Gorbatshovin hallitessa maata oli selvää, että Venäjä kulki kohti kapitalismia ja markkinataloutta. Paineet transitioon, taloudelliseen siirtymään, kasvoivat nopeasti talouden romahtaessa varsinkin vuonna 1991.


title: Rosvokapitalismi

text: Venäjän teollisuutta siirtyi yritysjohtajien haltuun jo vuosina 1990–1991.


title: Rosvokapitalismi

text: Kun valtion omaisuutta yksityistettiin joulukuun 1992 ja heinäkuun 1994 välillä, presidentti Boris Jeltsin lupasi kansalle osan valtion omaisuudesta.


title: Rosvokapitalismi

text:
Niinpä kansalaiset saivat yksityistämisšekit, "vautsherit", joilla sai ostaa yritysten osakkeita. Yritysten johtajat kuitenkin saivat alun perinkin šekkejä enemmän, yleensä 51% osakkeista ja monessa tehtaassa johtajat ostivat kansalaisten šekkejä. Erityisen hyvässä asemassa yksityistämisessä olivat tuottavien yritysten, kuten öljy-yhtiöiden johtajat. Kansalaiset myivät šekkejään esimerkiksi saadakseen vodkapullon, kun inflaatio söi maassa rahan arvoa. Tavallisilla ihmisillä ei useinkaan ollut käsitystä osakkeiden todellisesta arvosta. Ne venäläiset, jotka eivät myyneet yksityistämisšekkejään pois, sijoittivat šekkinsä yksityistämisrahastoihin, joista
useimmat romahtivat pian. Yksityistämisšekit ajautuivat valtion tai jonkun yksityisen taskuihin. Näin šekit kertyivät aina joidenkin yksittäisten ihmisten käsiin. Nämä olivat monesti nuoria liikemiehiä, jotka olivat aloittaneet toimintansa jo neuvostoajan yhteisyrityksissä. He tajusivat osakkeiden arvon. Jeltsin lupasi kansalle uusia šekkejä muutaman vuoden kuluttua. Uusia šekkejä ei kuitenkaan jaettu, koska šekkiyksityistämistä arvosteltiin kovin sanoin. Omaisuuden valtiollistamista vaatinut yksityistämisministeri Vladimir Potan sai pian potkut.


title: Rosvokapitalismi

text:
Vuonna 1995 pieni sisäpiiri kaappasi Anatoli Tshubaisin järjestämissä yksityistämishuutokaupoissa Venäjän tärkeimpien yritysten osakkeet pienen joukon haltuun.
Vladimir Potanin ehdotti "osakkeita lainaa vastaan" järjestelyä, jossa valtio sai lainoja, kun antoi pankeille yksityistettyjen valtion yhtiöiden osakkeita. Tähän suostuttiin, kun valtio tarvitsi rahaa ja toisaalta yritysten osakkeiden pelättiin joutuvan venäläisten sijasta ulkomaisten haltuun. Pankit veivät esimerkiksi teleyhtiöitä sisältäneen Svjazinvestin. Yrityksiä myytiin valtiolta pois liian alhaiseen hintaan, ja ostavat pankit ja muut liikemiehet voittivat näissä hämärissä kaupoissa.


title: Rosvokapitalismi

text: Näin ei ollut edes teoreettista mahdollisuutta, että tavalliset ihmiset olisivat saaneet Venäjän avainteollisuuden osakkeita.


title: Rosvokapitalismi

text: Tämän jälkeen omaisuuden rohmunneet suurliikemiehet, oligarkit, joista näkyvimmät olivat pankkien johtajia, tukivat Jeltsiniä vaalirahoituksella vuoden 1996 vaaleissa, ja alkoivat kiistellä keskenään vallasta.


title: Rosvokapitalismi

text: Rosvokapitalismi huipentui Siperiassa käytyyn "alumiinisotaan", jossa kymmeniä tehtaanjohtajia, pankinjohtajia ja rikollisia kuoli kun omistussuhteita selvitettiin aseiden avulla.


title: Rosvokapitalismi

text: Termiä rosvokapitalismi käytti Venäjällä ensimmäisenä Boris Nemtsov. Boris Berezovski kutsui vuonna 1997 Tshubaisia rosvokapitalismin isäksi.


title: Rosvokapitalismi

text: Tshubaiskin myönsi vuonna 1997, ettei yksityistämisrahastoja valvottu kyllin hyvin.


title: Rosvokapitalismi

text: Monet rosvokapitalismissa rikastuneet oligarkit ja orastava keskiluokka köyhtyivät vuoden 1998 talouskriisissä, jossa jo pitkään velkarahalla pyörinyt Venäjän talous romahti Hong Kongista lähteneen talouskriisin seurausvaikutuksena. Useimmat Venäjän suurpankit luhistuivat.


title: Rosvokapitalismi

text: Jeltsinin jälkeinen presidentti Vladimir Putin on toimillaan pyrkinyt jossain määrin perumaan rosvokapitalismiin vienyttä yksityistämistä, ja keskittämään omaisuutta valtion haltuun. Hän on säätänyt monia markkinataloutta helpottavia lakeja, mutta monet rosvokapitalismiin liittyvät ongelmat kuten korruptio kukoistavat Kremlissä. Venäjä ajautui taas syksyllä talouskriisiin.


title: Kirsi-Kaisa Sinisalo

text: Kirsi-Kaisa Sinisalo (s. 1970) on suomalainen näyttelijä ja teatterinjohtaja. Hän valmistui Teatterikorkeakoulusta vuonna 1996, minkä jälkeen hän on toiminut näyttelijänä ja ohjaajana monissa eri teattereissa. Vuodesta 2007 vuoteen 2010 hän toimi Kajaanin Runoviikon taiteellisena johtajana. Elokuusta 2010 lokakuun 2013 loppuun hän on toimi Rauman Kaupunginteatterin johtajana. 1.11.2013 lähtien Sinisalo toimii Hämeenlinnan kaupunginteatterin toimitusjohtaja - teatterinjohtajana. Hän on myös Valtion näyttämötaidetoimikunnan jäsen sekä Veikko Sinisalon stipendirahaston varapuheenjohtaja Kirsi-Kaisa Sinisalon isä oli näyttelijä Veikko Sinisalo ja hänen puolisonsa vuosina 1995-2017 oli muusikko Mikko Syrjä. Heillä on yksi vuosituhannen alussa syntynyt poika.


title: Kirsi-Kaisa Sinisalo

text: Kirsi-Kaisa Sinisalo palkittiin Oulun läänin taidepalkinnolla 2008.


title: Kirsi-Kaisa Sinisalo

text: Kirsi-Kaisa Sinisalo oli Valtion Näyttämötaidetoimikunnan jäsen 2013-2014.


title: Kirsi-Kaisa Sinisalo

text: Kuun kuva meissä -monologi Kirsi Kunnaksen runoista. Ensi-ilta Tampereen Teatterissa 1998.


title: Kirsi-Kaisa Sinisalo

text: Pentinkulman naiset -monologi sai ensi-iltansa Urjalan Pentinkulman päivillä elokuussa 2002. Esityskertoja ympäri maata kertyi pitkälti toista sataa. Esitys on kiertänyt Saksassa, Sveitsissä ja Ruotsissa ja se on nähty TV2:lla. Kirsi-Kaisa Sinisalo on lopettanutkin Pentinkulman naisten esittämisen kahdesti. Monologia on kuitenkin jatkuvasti  pyydetty keikalle. Suomi 100 -juhlavuoden kunniaksi se nostettiin uudelleen ohjelmistoon ja nähtiin Tampereen Työväen Teatterissa ja Hämeenlinnan kaupungin teatterissa.


title: Kirsi-Kaisa Sinisalo

text: Likka elämä ja teot -monologi. Ensi-ilta Aleksanterin Teatterissa 2005.


title: Kirsi-Kaisa Sinisalo

text: Vasten kivistä sydäntä -monologi - Ensi-ilta Kajaanin Runoviikot 2009.


title: Kirsi-Kaisa Sinisalo

text: Rakkauden epätoivon tähden - dialogi. Ensi-ilta Urjalan Pentinkulman päivillä 2005. Dialogi perustuu Märta Tikkasen syksyllä 2004 julkaistuun "Kaksi" -romaaniin. Näytelmän ohjasi Maarit Pyökäri, koreografina ja tanssijana Ari Numminen.


title: Kirsi-Kaisa Sinisalo

text: Pesä pienoinen -dialogi. Ensi-ilta Kajaanin kaupungin teatterissa ja Tampereen teatterissa vuonna 2009. Käsikirjoitus Kirsi-Kaisa Sinisalo. Ohjaus ja miehen roolissa Taisto Reimaluoto.


title: Fisher

text: Fisher on yleinen englanninkielinen sukunimi, joka tarkoittaa ’kalastajaa’.


title: Zach Bogosian

text: Zach Bogosian (s. 15. heinäkuuta 1990 Massena, New York, Yhdysvallat) on yhdysvaltalainen jääkiekkopuolustaja. Hän edustaa NHL-seura Buffalo Sabresia. Bogosian on kiekollisesti taitava puolustaja, joka osaa myös fyysisen pelin.


title: Zach Bogosian

text: Bogosian oli Atlanta Thrashersin ensimmäisen kierroksen varaus vuonna ja koko varaustilaisuuden kolmantena varattu pelaaja.


title: Zach Bogosian

text: Bogosian siirtyi Winnipeg Jetsistä Buffaloon vuoden 2015 helmikuussa, osana isoa vaihtokauppaa.


title: Zach Bogosian

text: Bogosian edusti Yhdysvaltoja Sveitsissä pelatuissa MM-kisoissa vuonna 2009.


title: Zach Bogosian

text: Bogosianin isä on armenialainen. Zachin isoveli Aaron on myös jääkiekkoilija.


title: Veikko Sinisalo (soutaja)

text: Veikko Sinisalo (s. 11. lokakuuta 1964 Kotka) on suomalainen soutuvalmentaja ja entinen soutaja. Hän toimii Tšekin soutumaajoukkueessa valmentajana.


title: Veikko Sinisalo (soutaja)

text: Sinisalo voitti soutu-urallaan useita Suomen mestaruuksia ja hän osallistui kolmiin maailmanmestaruuskilpailuihin, joissa hän sijoittui parhaimmillaan kahdeksanneksi.


title: Veikko Sinisalo (soutaja)

text: Urheilu-uran jälkeen Sinisalo toimi Suomen Soutuliiton hallituksessa ja valmennuksen johtajana. Hän valmensi myös Pekingin olympialaisissa 2008 hopeaa kevyessä pariairokaksikossa voittaneita Sanna Sténiä ja Minna Niemistä. Sinisalo nimettiin samana vuonna Vuoden lähivalmentajaksi.


title: Omsk Arena

text: Arena-Omsk () on 10 318 katsomopaikan monitoimiareena Omskissa, Venäjällä. Areena on valmistunut vuonna 2007. KHL-liigaan osallistuva jääkiekkoseura HK Avangard Omsk pelaa kotiottelunsa Arena-Omskissa.


title: Väinö Tulppala

text: Väinö Robert Tulppala () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä joukkueenjohtajana.


title: Väinö Tulppala

text: Tulppalan vanhemmat olivat maanviljelijä Juho Tulppala ja Ida Maria Paavola. Hänet vihittiin avioliittoon vuonna 1925 Hildur Helena Pekkalan kanssa.


title: Väinö Tulppala

text: Tulppala kävi kansakoulun ja Lahden seudun maamieskoulun vuosina 1911 – 1912 sekä Mustialan maamiesopiston vuosina 1912 – 1914. Hän suoritti yksityisesti seitsemännen luokan Helsingin suomalaisessa lyseossa vuonna 1928. Hän suoritti sotilaspedagogisen kurssin vuonna 1925 ja Taistelukoulun komppanianpäällikkökurssin vuonna 1928.


title: Väinö Tulppala

text: Tulppala työskenteli maanviljelijänä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 6. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet siirrettiin pataljoonan rintamalta paluun jälkeen 2. konekiväärikomppaniaan 9. heinäkuuta 1917.


title: Väinö Tulppala

text: Tulppala saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 3. jääkärirykmentin 5. jääkäripataljoonan konekiväärikomppaniaan. Hän otti osaa sisällissodan taisteluihin Tampereella ja Viipurissa.


title: Väinö Tulppala

text: Tulppala palveli sisällissodan jälkeen edelleen 3. Jääkärirykmentissä, jonka nimi muutettiin myöhemmin aluksi Savon jääkärirykmentti 3:ksi ja myöhemmin Uudenmaan rykmentiksi. Tulppala määrättiin 6. joulukuuta 1918 alkaen aluksi päälliköksi 2. konekiväärikomppaniaan, josta hänet siirrettiin 1. elokuuta 1928 alkaen 1. konekiväärikomppaniaan niin ikää päälliköksi. Uudenmaan rykmentistä hänet siirrettiin 1. heinäkuuta 1933 Tampereen läntisen sotilaspiirin päälliköksi, josta hänet siirrettiin edelleen 26. tammikuuta 1937 Kannaksen sotilaspiirin apulaispäälliköksi ja 28. marraskuuta 1938 alkaen kutsunta–asiain upseeriksi Helsingin sotilaspiirin esikuntaan, missä hän palvelikin sitten aina vuoteen 1944 saakka. Hän erosi sotien jälkeen vakinaisesta palveluksesta. Myöhemmin hän työskenteli Kaleva Salminen Oy:n ja voinvienti Osuusliike Valion palveluksessa vuoteen 1952 saakka. Hänet haudattiin Helsingin Hietaniemen hautausmaalle.


title: Väinö Tulppala

text: Tulppala toimi Uudenmaan rykmentin kunnianeuvoston varajäsenenä vuonna 1931 ja 1. Divisioonan kunniatuomioistuimen varajäsenenä vuonna 1934 sekä Armeijakunnan esikunnan, 2. Divisioonan, Kannaksen sotilaspiirin esikunnan ja Sotilasmeteorologisen laitoksen yhteisen kunnianeuvoston puheenjohtajana vuonna 1938.


title: Annica Sjölund

text: Annica Sjölund (s. 31. maaliskuuta 1985 Finström, Ahvenanmaa, Suomi) on ahvenanmaalainen jalkapalloilija ja jalkapallovalmentaja.


title: Annica Sjölund

text: Hyökkääjänä pelannut Sjölund edusti urallaan FC Unitedia, IFFK:a, Åland Unitedia sekä ruotsalaisia Älvsjö AIK:ta, Solnan AIK:ta ja Kopparbergs/Göteborg FC:tä. Hän voitti Suomen mestaruuden 2004 sekä Suomen cupin 2004 ja 2005 FC Unitedissa.


title: Annica Sjölund

text: Maajoukkueeseen Sjölund nousi ensi kerran vuonna 2006 ja pelasi uransa aikana kaikkiaan 69 maaottelua, joissa hän teki 17 maalia. Hän pelasi vuoden 2009 EM-kilpailuissa Suomen kaikissa neljässä ottelussa, yhdessä koko ottelun ja kolmessa kentälle tulleena vaihtopelaajana. Puolivälieräottelussa Englantia vastaan hän teki maalin. Vuoden 2013 EM-kilpailuissa Sjölund pelasi kahdessa Suomen kolmesta ottelusta, toisessa koko ottelun, ja teki alkulohkon ottelussa Tanskaa vastaan Suomen koko kisojen ainoan maalin. Hän toimi Tanska-ottelussa Suomen joukkueen kapteenina.


title: Annica Sjölund

text: Sjölundin isoveli on miesten maajoukkuepelaaja Daniel Sjölund ja myös hänen äitinsä Bodil Sjölund (o.s. Mörn) on pelannut yhden naisten A-maaottelun.


title: Annica Sjölund

text: Jalkapallouran jälkeen hän muutti takaisin Ahvenanmaalle ja on toiminut juniorivalmentajana IFK Mariehamnin organisaatiossa.


title: Jakob Tuomaala

text: Jakob Emil Tuomaala () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä joukkueenjohtajana.


title: Jakob Tuomaala

text: Tuomaalan vanhemmat olivat työnjohtaja Herman Tuomaala ja Kaisa Palomäki. Hänet vihittiin avioliittoon vuonna 1923 Rosa Parviaisen kanssa.


title: Jakob Tuomaala

text: Tuomaala kävi kansakoulun ja suoritti yksityisesti viidennen luokan Viipurin suomalaisessa lyseossa vuonna 1925. Hän suoritti jääkärialiupseereille järjestetyn aktiiviupseerikurssin Kadettikoulussa vuonna 1921 ja kävi Taistelukoulun joukkueenjohtajakurssin vuonna 1930 sekä suoritti sotilashallinnollisten kurssien (myöh. koulun) ensimmäisen jakson vuosina 1931 – 1932 ja toisen jakson vuosina 1935 – 1936.


title: Jakob Tuomaala

text: Tuomaala työskenteli maanviljelijänä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 27. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Tuomaala siirrettiin pataljoonan rintamalta paluun jälkeen pataljoonan 2. konekiväärikomppaniaan 10. heinäkuuta 1917.


title: Jakob Tuomaala

text: Tuomaala saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 3. jääkärirykmentin 7. jääkäripataljoonan konekiväärikomppaniaan, josta hänet siirrettiin 26. maaliskuuta 1918 alkaen 4. Jääkarirykmentin 11. jääkäripataljoonan konekiväärikomppaniaan. Hän otti osaa sisällissodan taisteluihin Viipurissa.


title: Jakob Tuomaala

text: Tuomaala palveli sisällissodan jälkeen komppanianvääpelinä ja koulutusaliupseerina 4. Jääkärirykmentistä muodostetussa Jääkäripataljoona 4:ssä, joka tunnettiin myöhemmin nimillä Pohjolan jääkäripataljoona ja myöhemmin Kajaanin sissipataljoona. Hänet siirtyi 1. toukokuuta 1924 varusmestariksi Pioneeripataljoonaan ja 31. elokuuta 1924 komppanianvääpeliksi Polkupyöräpataljoona 1:een. Polkupyöräpataljoonasta hänet komennettiin 21. marraskuuta 1925 nuoremmaksi upseeriksi Kajaanin sissipataljoonaan, josta hänet siirrettiin 13. heinäkuuta 1927 miinanheittäjäosaston päälliköksi ja 15. kesäkuuta 1928 nuoremmaksi upseeriksi konekiväärikomppaniaan. Kajaanin sissipataljoonasta hänet siirrettiin 29. toukokuuta 1931 talouspäällikön apulaiseksi Raskaaseen tykistörykmenttiin, josta hänet komennettiin 15. helmikuuta 1932 ja lopulta siirrettiin pysyvästi 1. heinäkuuta 1933 Haapamäen (myöhemmin Keuruun) sotilaspiirin talouspäälliköksi.


title: Jakob Tuomaala

text: Tuomaala osallistui talvisotaan huoltopäällikkönä Jalkaväkirykmentti 30:ssä ja Huoltokoulutuskeskuksessa. Välirauhan aikana hän toimi huoltotehtävissä Jalkaväenkoulutuskeskus 9:ssä, IV Armeijakunnan esikunnassa ja Keuruun suojeluskuntapiirin esikunnassa.


title: Jakob Tuomaala

text: Jatkosodan puhjettua Tuomaala komennettiin huoltopäälliköksi Jalkaväkirykmentti 44:ään, josta hänet siirrettiin myöhemmin Pohjois-Satakunnan suojeluskuntapiirin esikuntaan. Vuonna 1943 hänet siirrettiin Sotilasvankileiri 19:n talouspäälliköksi. Sodan lopussa hän toimi suomalaisten sotavankien palautusleirin päällikkönä. Hän erosi vakinaisesta palveluksesta sotien jälkeen. Hänet haudattiin Kankaanpäähän.


title: Linda Sällström

text: Linda Charlotta Sällström (s. 13. heinäkuuta 1988) on suomalainen jalkapalloilija. Hän pelaa hyökkääjänä ranskalaisessa Paris FC:ssä ja Suomen maajoukkueessa.


title: Linda Sällström

text: Hyökkääjänä pelaava Sällström on aiemmin edustanut Korson Palloseuraa, Tikkurilan Palloseuraa, Djurgårdens IF:ää ja Linköpings FC:tä. Alkukauden 2018 hän pelasi Damallsvenskanissa Vittsjö GIK:n joukkueessa ja teki 11 ottelussa seitsemän maalia ennen siirtymistään heinä-elokuun vaihteessa Ranskaan. Hänet valittiin vuoden naisjalkapalloilijaksi 2008 ja lupaavaksi tyttöpelaajaksi 2006.


title: Linda Sällström

text: Naisten maajoukkueeseen Sällström nousi ensi kerran vuonna 2007 ja hän on pelannut syyskuun 2018 loppuun mennessä 87 maaottelua ja tehnyt niissä 37 maalia. Vuoden 2009 EM-kilpailuissa hän pelasi Suomen kaikissa neljässä ottelussa ja teki puolivälierässä Englantia vastaan maalin. Vuoden 2013 EM-kilpailuihin hän ei päässyt maaliskuussa tulleen polvivamman vuoksi mutta syyskuun 2013 lopulla hän teki paluun maajoukkueeseen MM-karsintaottelussa Itävaltaa vastaan. Lokakuun 2013 jälkeen loukkaantumiset pitivät hänet edelleen poissa maajoukkueesta, jossa hän pelasi seuraavan kerran toukokuussa 2015. Sällström pelasi myös Suomen nuorten joukkueessa alle 19-vuotiaiden EM-kisoissa 2005 Suomen selviytyessä välieriin sekä alle 20-vuotiaiden MM-kisoissa 2006.


title: Linda Sällström

text: Sällström harrasti aiemmin myös yleisurheilua vantaalaisessa Kenttäurheilijat-58:ssa ja helsinkiläisessä HKV:ssä. Hän sijoittui 11:nneksi seiväshypyssä Kalevan kisoissa 2005. Hänen ennätyksensä seiväshypyssä on 353 cm vuodelta 2005. Sällström nimeää tähtihetkekseen seiväshyppääjänä 15-vuotiaiden sarjassa voittamansa SM-kullan.


title: Esinetalletus

text: Talletus on sopimus, jolla talteenottaja sitoutuu säilyttämään tallettajan irtainta omaisuutta ja antamaan aikanaan omaisuuden takaisin tallettajalle tai hänen oikeudenomistajilleen. Talletuksesta voidaan periä korvaus tai se voi olla vastikkeetonta.


title: Esinetalletus

text: Säilytettäväksi jätetty omaisuus on tavallisesti rahaa, arvoesineitä tai arvopapereita, ja säilytyspalveluja tarjosivat aiemmin yleensä pankit. Myös päällysvaatteiden jättäminen vartioituun vaatesäilytykseen on talletussopimus.


title: Esinetalletus

text: Talletuksen oikeussäännökset ovat kauppakaaren 12. luvussa. Tallettajan oikeus saada omaisuutensa eli talletusesineensä takaisin tuottoineen on luonteeltaan esineoikeus, ei saamisoikeus, joten se ei vanhene eikä sitä tarvitse valvoa talteenottajan konkurssissa. Talteenottajan ei tarvitse viedä esinettä takaisin tallettajalle, vaan tämän pitää noutaa esine itselleen, sillä kyseessä ei ole esinelaina.


title: Esinetalletus

text: Talteenottajalla ei ole oikeutta käyttää talletettua omaisuutta, paitsi mikäli tästä on nimenomaisesti erikseen sovittu. Annettu käyttöoikeus ei kuitenkaan muuta talletusta varsinaiseksi lainaksi. Talteenottajan on huolehdittava talteenuskotusta omaisuudesta "kuin omastaan" ja hänen on palautettava talletettu esine ("tallekalu") samassa kunnossa kuin se oli talletettaessa. Jos talletettu omaisuus tuhoutuu tai vaurioituu ja tämä johtuu talteenottajan tuottamuksesta tai varomattomuudesta, hän on velvollinen korvaamaan vahingon, mutta jos vahinko johtuu tapaturmasta, talteenottaja on vastuusta vapaa ja esineen omistaja joutuu kärsimään itse vahingon seuraukset.


title: Esinetalletus

text: Erilaisia talletusmuotoja ovat


title: Watchmen (elokuva)

text: Watchmen on Zack Snyderin ohjaama supersankarielokuva, joka sai ensi-iltansa maaliskuussa 2009 Yhdysvalloissa. Elokuva perustuu Alan Mooren ja Dave Gibbonsin arvostettuun sarjakuvaan, joka julkaistiin vuonna 1986.


title: Watchmen (elokuva)

text: Sarjakuvasta oli yritetty tehdä elokuvaa aiemminkin, mutta sen tuotanto kärsi jatkuvasti tuotannollisista syistä. Terry Gilliam oli yhdessä vaiheessa valittu elokuvan ohjaajaksi, mutta hän jätti projektin, koska piti sarjakuvatarinaa mahdottomana filmata.


title: Watchmen (elokuva)

text: Elokuvan universumiin perustuvia, suoraan videolevitykseen tulevia on julkaistu kaksi: Animoitu versio sarjakuvasta "Tales Of The Black Freighter" (suomenkielisessä käännöksessä "Mustan kanuunalaivan tarinoita"), jonka pääosassa esiintyy Gerard Butler, ja dokumentti "Under The Hood", joka käsittelee "Watchmenin" takaumissa nähtyä supersankarien vanhempaa sukupolvea.


title: Watchmen (elokuva)

text: Elokuvan pidempi versio on julkaistu ainoastaan Pohjois-Amerikassa.


title: Watchmen (elokuva)

text: "Vartijoiden" pohjalta alettiin suunnitella elokuvaa jo sarjakuvan ilmestymisvuonna 1986, jolloin tuottajat Lawrence Gordon ja Joel Silver ostivat elokuvan oikeudet 20th Century Foxille. Fox pyysi Alan Moorea tekemään käsikirjoituksen alkuperäistarinan pohjalta, mutta hän kieltäytyi. Lopulta studio palkkasi käsikirjoittajaksi Sam Hammin, joka muutti tarinan alkuperäistä loppua "hyväksyttävämmäksi" ja lisäsi siihen sekä salamurhan että aikaparadoksin. Projekti pantiin kuitenkin jäihin ja siirrettiin Warner Bros.:lle vuonna 1991.


title: Watchmen (elokuva)

text: Seuraavaksi Terry Gilliam kiinnitettiin ohjaajaksi ja Charles McKeown käsikirjoittajaksi. He päättivät käyttää Rorschachin päiväkirjaa kertojan äänenä ja ottivat mukaan sellaisia alkuperäisen sarjakuvan kohtauksia, joita Hamm oli jättänyt pois. Gilliam ja Silver saivat kerättyä elokuvaa varten vain 25 miljoonaa dollaria, neljäsosan siitä mitä olisi välttämättä tarvittu, sillä heidän edellisten elokuviensa budjetit olivat kasvaneet liian suuriksi. Lopulta Gilliam jätti projektin, koska alkuperäinen sarjakuva oli hänen mielestään mahdoton filmata. Kun Warner hylkäsi koko projektin, Gordon pyysi Gilliamia ohjaamaan elokuvan itsenäisesti. Tämä kieltäytyi jälleen, sillä hänen mielestään sarjakuvasta olisi ollut parempi tehdä viiden tunnin minisarja kuin elokuva.


title: Watchmen (elokuva)

text: Lokakuussa 2001 Gordon lyöttäytyi yhteen Lloyd Levinin ja Universal Studios -yhtiön kanssa, ja David Hayter palkattiin käsikirjoittajaksi ja ohjaajaksi. Hayter ja tuottajat kuitenkin hylkäsivät Universalin erimielisyyksien takia ja päättivät tehdä elokuvan "Revolution Studiosin" kanssa. Tämäkään projekti ei kuitenkaan edennyt odotetulla tavalla, ja Lloyd sekä Hayter jättivät myös Revolutionin. Hayter ei enää tämän jälkeen ollut kiinnostunut ohjaamaan elokuvaa, mutta hänen käsikirjoitustaan yritettiin käyttää vielä vuonna 2004, kun Gordon ja Lloyd saivat Paramount Picturesin kiinnostumaan elokuvasta. Tällä kertaa ohjaajaksi kiinnitettiin Darren Aronofsky. Projektin pitkittyessä hän kuitenkin jätti sen ohjatakseen "The Fountainin", ja tilalle palkattiin Paul Greengrass. Lopulta Paramount kuitenkin päätti lykätä projektia.


title: Watchmen (elokuva)

text: Lokakuussa 2005 Gordon ja Levin päättivät suunnitella elokuvaa uudestaan "Warner Bros."-yhtiön kanssa. He pyysivät "Watchmenin" ohjaajaksi Zack Snyderia, jonka niin ikään sarjakuvaan perustuva elokuva "300" oli tehnyt heihin vaikutuksen. Kuten "300":n aikana, Snyder käytti myös "Watchmenia" tehdessään alkuperäistä sarjakuvaa storyboardina. Hän pyrki tekemään elokuvan mahdollisimman tarkasti alkuperäisteoksen mukaan, mutta teki silti joitakin muutoksia: hän lisäsi taistelukohtauksia ja otti juoneen mukaan energiavarannot tehdäkseen tarinasta ajankohtaisemman. Snyder myös vaati, että Yöpöllön hahmo olisi pelottavampi kuin sarjakuvassa, ja hän teki Ozymandiaksen puvusta parodian "Batman & Robin"-elokuvan kumihaarniskoista. "Watchmen" sai lopulta ensi-iltansa 6. maaliskuuta 2009.


title: Watchmen (elokuva)

text: Kun elokuvan ilmestyminen oli lähellä, "20th Century Fox" yritti haastaa Warnerin oikeuteen elokuvan oikeuksien takia ja estää sen julkaisemisen. Asia kuitenkin sovittiin ilman oikeuskäsittelyä, kun Warner lupasi Foxille prosentin elokuvan maailmanlaajuisesta tuotosta ja kaikki oikeudet mahdollisiin jatko-osiin ja spin-off-tarinoihin.


title: Watchmen (elokuva)

text: Elokuvaa tehtäessä sarjakuvan piirtäjä Dave Gibbons antoi Snyderille neuvoja, mutta Moore kieltäytyi osallistumasta millään tavoin. Se ei ollut uutta, sillä Moore oli jo aiemmin kieltänyt sen, että hänen nimeään olisi käytetty hänen sarjakuviinsa perustuvien elokuvien markkinoinnissa tai mainittu niiden lopputeksteissä.Juoni sijoittuu vaihtoehtoiseen Amerikkaan, jossa eletään vuotta 1985. Vaihtoehtoisessa todellisuudessa USA on voittanut Vietnamin sodan ja Richard Nixon on presidenttinä jo kolmatta kauttaan, kiitos sodan voiton tuoman suosion. Vartijat-niminen supersankariryhmä on ollut jo viisi vuotta virallisesti lakkautettuna ja sen jäsenet ovat ajautuneet toisistaan erilleen: Tohtori Manhattan asuu Yhdysvaltojen sotilastukikohdassa yhdessä Silkkiaaveen kanssa, Yöpöllö yrittää elää normaalia elämää, Adrian Veidt eli Ozymandias on lyönyt rahoiksi Vartijoiden oheistuotteilla, ja Rorschach-nimellä tunnettu mies pukeutuu edelleen naamioonsa ja uhmaa lakia.


title: Watchmen (elokuva)

text: Kun Koomikko-nimellä tunnettu Vartijoiden entinen jäsen murhataan, ryhtyy Rorschach tutkimaan tapausta. Vähitellen hän saa Yöpöllön vakuutettua siitä, että jossakin liikkuu murhaaja, joka jahtaa entisiä supersankareita. Väite vaikuttaa yhä uskottavammalta, kun Veidt yritetään murhata. Rorschach ajautuu yhä syvemmälle murhatutkimuksiin ja joutuu lopulta poliisien virittämään ansaan, joka vie hänet vankilaan. Vankilassa Rorschach yritetään melkein heti tappaa.


title: Watchmen (elokuva)

text: Samaan aikaan sotilastukikohdassa Silkkiaave alkaa huomata, kuinka tohtori Manhattan on vähitellen alkanut erkaantua todellisuudesta. Koska Manhattan kykenee näkemään tulevaisuuteen ja menneisyyteen, tappamaan ihmisiä vain ajatuksen voimalla ja liikkumaan avaruudessa hengittämättä, hän ei enää tiedosta omia tunteitaan. Mediassa aletaan esittää väitteitä, jonka mukaan Manhattan olisi alkanut liukua pois ihmisyydestä. Hän yrittää puhdistaa mainettaan osallistumalla tv:n "Talk Show'hun", joka kuitenkin muuttuu katastrofiksi, kun hänen entinen tyttöystävänsä saapuu paikalle ja väittää Manhattanin aiheuttaneen hänelle parantumattoman keuhkosyövän. Manhattan pelkää tuhoavansa myös muiden ystäviensä elämän ja poistuu Marsiin, pakoon ihmiskunnalta. Tästä seuraa kuitenkin uusi katastrofi, sillä nyt kun Yhdysvalloilla ei ole enää tohtori Manhattania tukenaan, mikään ei estä Neuvostoliittoa hyökkäämästä sinne.


title: Watchmen (elokuva)

text: Maapallolla Silkkiaave ja Yöpöllö päättävät tehdä jotakin estääkseen Maata luisumasta kaaokseen. He vapauttavat Rorschachin vankilasta ja lähtevät yhdessä etsimään supersankarien murhaajaa, jonka he uskovat olevan kaiken takana. Tri Manhattan ilmestyy heidän luokseen ja vie Silkkiaaveen mukanaan Marsiin ja kertoo hänelle Koomikon olleen hänen biologinen isänsä mistä Silkkiaave järkyttyy. Silkkiaaveen ansiosta Tri Manhattan ymmärtää olleensa väärässä ihmisten suhteen ja lähtee avustamaan häntä Maahan. Samaan aikaan Rorschach ja Yöpöllö saavat selville Adrian Veidtin olevan kaiken takana ja menevät hänen tukikohtaansa antarktiksella. Veidt kertoo heille syyn Koomikon murhaan ja heidän vastusteluista huolimatta laukaisee laitteen, joka tuhoaa Manhattanin. Tri Manhattan saapuu paikalle Silkkiaaveen kanssa ja Veidt houkuttelee Manhattanin laitteeseen, joka hajottaa hänet mutta Manhattan selviytyy. Veidt paljastaa suunnitelmansa lavastaa Tri Manhattan syylliseksi turmaan, jotta suurvallat luopuisivat ydinsodasta ja keskittyisivät yhteisen vihollisen tuhoamiseen. Tri Manhattan ymmärtää Veidtin suunnitelman tarkoituksen, mutta Rorschach yrittää paljastaa maailmalle totuuden Veidtistä jolloin Tri Manhattan joutuu tappamaan hänet jotta suurvallat eivät enää ajautuisi ydinsotaan. Tri Manhattan poistuu planeetalta ja Yöpöllö ja Silkkiaave palaavat uudelleenrakennettuun New Yorkiin.


title: Watchmen (elokuva)

text:
Ennen Antartikselle lähtöä Rorschach jätti päiväkirjansa uutistoimistoon. Hän oli merkinnyt päiväkirjaan kaikki Manhattanin tapaukseen keräämänsä tiedot. Rauhaisassa maailmassa päiväkirja löydetään outojen juttujen seasta, ja elokuva päättyy cliffhangeriin, koska on mahdollista että päiväkirjan ansiosta totuus tapauksesta tulee ilmi.
Elokuva sai ilmestyessään pääosin hyviä arvosteluja. Sen sanottiin saavuttaneen sarjakuvateoksen pääsisältö, vaikka runsaasti materiaalia olikin jouduttu jättämään pois.


title: Isak Tuominen

text: Isak Viktor Tuominen () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä muonitusupseerina. Hän toimi vielä talvi- ja jatkosodassa pataljoonan komentajana.


title: Isak Tuominen

text:
Tuomisen vanhemmat olivat käsityöläinen Isak Tuominen ja Maria Nikula. Hänet vihittiin avioliittoon vuonna 1925 Alviina Kettusen kanssa.
Tuominen kävi kansakoulun ja suoritti yksityisesti viidennen luokan Mikkelin reaalilyseossa vuonna 1921. Tuominen suoritti jääkärialiupseereille järjestetyn aktiiviupseerikurssin Kadettikoulussa vuonna1921 ja Taistelukoulun joukkueenjohtajakurssin vuonna 1928 sekä kapteenikurssin Suojeluskuntain päällystökoulussa vuosina 1936 – 1937.


title: Isak Tuominen

text: Tuominen työskenteli merimiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 27. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Isak Tuominen

text: Tuominen saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan muonitusupseeriksi 4. jääkärirykmentin 8. jääkäripataljoonan esikuntaan. Hän otti osaa sisällissodan taisteluihin Ruudussa ja rajaseudulla.


title: Isak Tuominen

text: Tuominen palveli sisällissodan jälkeen muonitusmestarina 4. Jääkärirykmentistä muodostetussa Jääkäripataljoona 4:ssä, joka tunnettiin myöhemmin nimellä Pohjolan jääkäripataljoona. Hänet siirrettiin 18. tammikuuta 1919 alkaen 3. Divisioonan tiedonantovälinekomppanian vääpeliksi ja 15. kesäkuuta 1921 alkaen nuoremmaksi upseeriksi Pioneeripataljoona 2:n (myöhemmin Rautatiepataljoona) 1. komppaniaan. Pohjois–Savon rykmentin (myöhemmin Pohjan rykmentti) 2. komppaniaan hänet siirrettiin 28. huhtikuuta 1927, missä hänet siirrettiin edelleen 28. elokuuta 1928 alkaen komppaniansa päälliköksi, Myöhemmin hän toimi komppanianpäällikkönä vuosina 1934 – 1937 useassa eri komppaniassa.


title: Isak Tuominen

text: Tuominen osallistui talvisotaan pataljoonan komentajana Jalkaväkirykmentti 37:n II pataljoonassa ja johdatti pataljoonansa taisteluihin Laatokan koillispuolella. Myöhemmin hänet siirrettiin Täydennyspataljoona 13:n komentajaksi. Pataljoonan komentajuudesta luovuttuaan hän siirtyi 13. Divisioonan komendantiksi. Välirauhan aikana hän jatkoi samassa tehtävässä komendanttina, kunnes hänet siirrettiin aluksi komppanianpäälliköksi ja myöhemmin aliupseerikoulun johtajaksi 8. Prikaatiin. Kahdeksannesta prikaatista hänet siirrettiin seuraavaksi IV Armeijakunnan Aliupseerikoulun johtajaksi.


title: Isak Tuominen

text: Jatkosodan puhjettua Tuominen komennettiin pataljoonankomentajaksi Jalkaväenkoulutuskeskus 11:een, josta hänet siirrettiin Jalkaväenkoulutuskeskus 1:n päälliköksi. Vuonna 1942 hänet siirrettiin Jalkaväenkoulutuskeskus 12:een. Myöhemmin samana vuonna hänet siirrettiin Tarkastuspiirin päälliköksi Sotavankileiri 6:een, josta hänet siirrettiin päälliköksi Sotavankileiri 16:een, missä tehtävässä hän toimi sodan loppuun saakka.


title: Isak Tuominen

text: Tuominen toimi sotien jälkeen komppanianpäällikkönä Jalkaväkirykmentti 3:ssa ja Jalkaväkirykmentti 2:ssa, kunnes hänet nimitettiin vuonna 1945 Kuopion varuskunnan komendantiksi. Tehtävässä hän oli vuoteen 1946 saakka, jolloin hän erosi vakinaisesta palveluksesta. Myöhemmin hän työskenteli piiritarkastajana Vakuutusosakeyhtiö Suomen palveluksessa vuoteen 1955 sakka. Hänet haudattiin Kuopioon.


title: Are You Gonna Go My Way

text: Are You Gonna Go My Way on yhdysvaltalaisen rockmuusikko Lenny Kravitzin kolmas studioalbumi vuodelta 1993. Albumi on myynyt yhdysvalloissa tuplaplatinaa eli kaksi miljoonaa kappaletta. Albumin suosituimmat kappaleet ovat nimikkoraidan lisäksi ”Believe” ja ”Heaven Help”.


title: Are You Gonna Go My Way

text: Albumilta on julkaistu viisi singleä: ”Are You Gonna Go My Way”, ”Believe”, ”Heaven Help”, ”Is There Any Love in Your Heart?” ja ”Heaven Help”. Kaikki julkaistiin vuonna 1993.


title: Are You Gonna Go My Way

text:
Kappaleista ”Are You Gonna Go My Way”, ”Believe”, ”Heaven Help” ja ”Is There Any Love in Your Heart?” on tehty musiikkivideot.
Taustasoittimet


title: Are You Gonna Go My Way

text:
Kappale 2:
Muut:


title: Are You Gonna Go My Way

text: Vuoden 1994 Grammy-palkintogaala


title: Are You Gonna Go My Way

text: MTV Video Music Awards 1993


title: Lihoslavlin piiri

text: Lihoslavlin piiri () on paikallinen itsehallintoalue Tverin alueen keskiosassa Venäjällä. Vuonna 1929 perustetun piirin pinta-ala on 1 781 neliökilometriä ja asukkaita on 27 400 henkeä (vuonna 2009).


title: Lihoslavlin piiri

text: Piirin hallinnollinen keskus on Lihoslavlin kaupunki. Lisäksi siihen kuuluu Kalašnikovon taajama ja 10 maalaiskuntaa:


title: Lihoslavlin piiri

text: Alue on suureksi osaksi vanhaa tverinkarjalaisten asuinseutua. Vuosina 1937–1939 Lihoslavlin piiri kuului Kalininin alueen Karjalaiseen piirikuntaan. Vuonna 1989 karjalaisia oli 20 % piirin asukkaista.


title: Otto Tynkkynen

text: Otto Tynkkynen () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä vääpelinä.


title: Otto Tynkkynen

text: Tynkkysen vanhemmat olivat maanviljelijä Paavo Tynkkynen ja Anna Helena Ukkonen. Hänet vihittiin avioliittoon vuonna 1934 Elvi Linnea Intin kanssa.


title: Otto Tynkkynen

text: Tynkkynen kävi kansakoulun ja suoritti yksityisesti viidennen luokan Viipurin reaalikoulussa vuonna 1926. Hän suoritti reserviupseerikurssin Kadettikoulussa vuonna 1921 ja suojeluskuntaupseeritutkinnon vuonna 1923 sekä taktiikan soveltamiskurssin Suojeluskuntain päällystökoulussa vuosina 1925 ja 1927. Komppanianpäällikkökurssin ensimmäisen jakson hän kävi vuonna 1933 ja suoritti Ilmatorjuntaupseerikurssin Suojeluskuntain päällystökoulussa vuonna 1941.


title: Otto Tynkkynen

text: Tynkkynen työskenteli kelloseppänä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 28. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.


title: Otto Tynkkynen

text: Tynkkynen saapui Suomeen (Vaasaan) jääkäreiden pääjoukon mukana vääpeliksi ylennettynä 25. helmikuuta 1918. Hänet komennettiin Suomen sisällissotaan vääpeliksi ensin 4. jääkärirykmentin 8. jääkäripataljoonan 3. komppaniaan, josta hänet siirrettiin 24. maaliskuuta 1918 alkaen 11. jääkäripataljoonan 3. komppaniaan. Hän otti osaa sisällissodan taisteluihin Viipurissa.


title: Otto Tynkkynen

text: Tynkkynen toimi sisällissodan jälkeen koulutusaliupseerina 4. Jääkärirykmentistä muodostetussa Jääkäripataljoona 4:ssä, joka tunnettiin myöhemmin nimellä Pohjolan jääkäripataljoona. Armeijasta hän erosi 28. helmikuuta 1919 ja siirtyi varastonhoitajaksi Hyppösen kenkätehtaalle vuosiksi 1919–1921. Varastonhoitajan työnsä lisäksi hän toimi samalla komppanianpäällikkönä Tampereen suojeluskunnassa. Lopulta hän astui 1. syyskuuta 1921 alkaen suojeluskuntajärjestön palvelukseen ja hänet nimitettiin Etelä-Hämeen suojeluskuntapiirin IV alueen päälliköksi. Pohjois-Hämeen suojeluskuntapiirin III alueen päälliköksi hänet nimitettiin 1. maaliskuuta 1922 ja VI alueen päälliköksi 1. helmikuuta 1933. Tynkkynen erosi suojeluskunnista 29. lokakuuta 1937 ja työskenteli sen jälkeen maanviljelijänä Punkaharjulla.


title: Otto Tynkkynen

text: Tynkkynen osallistui talvisotaan Kerimäen suojeluskunta-alueen päällikkönä. Jatkosodan puhjettua hänet komennettiin Ilmavalvonta-aluekeskus 136:een, josta hänet siirrettiin Savonlinnan suojeluskuntapiirin Ilmasuojelutäydennyspataljoonan komentajaksi. Myöhemmin hänet siirrettiin Parikkalan Ilmasuojelualueen päälliköksi. Seuraavaksi hänet siirrettiin Itä-Savon sotilasläänin esikuntaan ilmasuojelutoimiston päälliköksi. Vuonna 1942 hänet siirrettiin toimistoupseeriksi Savonlinnan suojeluskuntapiirin esikuntaan. Sotien jälkeen Tynkkynen pidätettiin epäiltynä syylliseksi niin sanotussa asekätkentäjutussa. Eläkepäivinään hän toimi Punkaharjun Säästöpankin isännistössä vuosina 1945–1956 ja Kesälahden Meijerin hallituksen jäsenenä vuosina 1946–1956. Hänet haudattiin Punkaharjulle.


title: Kyösti Suokas

text: Kyösti Antero Suokas (s. 6. kesäkuuta 1958 Nurmijärvi) on helsinkiläinen varatuomari ja Rakennusliiton varapuheenjohtaja vuodesta 2003. Hän on työeläkevakuutusyhtiö Eteran hallituksen toinen varapuheenjohtaja .Lisäksi hän on työtuomioistuimen varajäsen. Vuosina 2011–2013 Suokas oli myös Eläketurvakeskuksen vakuuttamisen valvonnan neuvottelukunnan jäsen.


title: Kyösti Suokas

text: Suokas on työskennellyt Rakennusliitossa vuodesta 1987 lähtien, ensin lakimiehenä, jonka jälkeen pitkään vastaavana lakimiehenä. Hän on toiminut vuosia SAK:laisen ammattiyhdistysliikkeen asiantuntijana ulkomaiseen työvoimaan ja verotukseen liittyvissä kysymyksissä. Nuoruudessaan hän teki töitä rakennuksilla ja virkamiehenä.


title: Kyösti Suokas

text: Vuoden 2012 presidentinvaaleissa Suokas antoi tukensa vihreiden Pekka Haavistolle. Vuonna 2013 Suokas haki valtakunnansovittelijan virkaa.


title: Baranovka

text: Baranovka (, karjalaksi "Boruaniha") on kylä ja maalaiskunta Tverin alueen Lihoslavlin piirissä Venäjällä. Se sijaitsee 10 kilometriä Lihoslavlista luoteeseen Moskovan ja Pietarin välisen pääradan varrella. Asukkaita kunnassa on noin 1 000 henkeä.


title: Baranovka

text: Kylän nimi perustuu venäläiseen henkilönimeen "Baran" < appelatiivi "baran" ”pässi”. Karjalainen muoto juontuu rinnakkaisnimestä "Baraniha". Kunta on vanhaa tverinkarjalaisten asuinseutua. Nähtävyyksiä ovat arkkienkeli Mikaelin kirkko (1873) Lokotsyssa ja Kazanin jumalanäidin ikonin kirkko (1884–1886) Bolšoje Ploskojen kylässä.


title: DA-Design

text: DA-Design Oy on insinööritoimisto, joka toimii Jokioisissa ja jossa työskentelee yli 70 henkilöä.


title: DA-Design

text: Se perustettiin vuonna 1995 ja toimi alkuvuosinaan sulautettujen järjestelmien suunnittelijana. Yhtiö osti SF-Design-nimisen insinööritoimiston vuonna 2007. Vuoden 2008 alussa se osti Elektrobit-konserniin kuuluneelta Elektrobit Microwavelta sen avaruusyksikön, joka alun perin oli Insinööritoimisto Ylinen Oy. Ylinen Oy on Suomen avaruustoiminnan pioneeriyrityksiä ja tämän vuoksi DA-Design Oy:n avaruuslaitteiden tekemisen volyymi on suomalaisittain suuri. Yhtiö muutti vuonna 2007 yhteydessä Jokioisiin Forssasta. Syksyllä 2009 DA-Design osti vuonna 1991 perustetun Cross Country Systems Oy:n puolustusteollisuus- ja teollisuusautomaatiotoiminnot. Samalla tämän oston myötä yrityksen toiminta laajentui Tampereelle.


title: DA-Design

text: Nykyään yritys toimii sulautettuihin järjestelmien ohjelmisto-, elektroniikka-, mekaniikka-, radiotekniikka- ja mikroaaltosuunnittelussa. Yritys toimii projektiliiketoiminnassa suunnitellen omia tuotteita ja myyden tuotekehityspalveluita. Yrityksellä on elektroniikalaitteiden värähtelytestauksen ja elektromagneettisen testauksen välineistöä.


title: DA-Design

text: Yhtiöön kuuluu neljä liiketoimintalinjaa: Puolustus ja turvallisuus, Tietoliikenne ja teollisuus, Avaruusteknologia sekä Mediatutkimus.


title: DA-Design

text: Sen avaruustekniikan referenssitoimituksiin kuuluu - mukaan lukien sen edeltäjien toimitukset


title: Iljinskoje

text: Iljinskoje () on kylä ja maalaiskunta Tverin alueen Lihoslavlin piirissä Venäjällä. Se sijaitsee 9 kilometriä Lihoslavlista lounaaseen. Asukkaita kunnassa on reilut 800 henkeä.


title: Iljinskoje

text: Kylän nimi perustuu siellä sijainneeseen pyhän Eliaan tsasounaan. Kunnan alueen kautta kulkee Tverin ja Toržokin välinen rautatie, jolla on paikallisliikennettä. Asutus on vanhastaan venäläistä.


title: Giovanni Bottesini

text: Giovanni Bottesini (22. joulukuuta 1821 – 7. heinäkuuta 1889) oli italialainen säveltäjä ja kapellimestari. Hän oli aikanaan myös suuri kontrabassovirtuoosi ja sävelsikin soittimelle laajan ohjelmiston, johon kuuluu muun muassa useita konserttoja. Lisäksi hänen tuotantoonsa kuuluu muun muassa oopperoita. Hänen kamarimusiikkituotantoonsa lukeutuu esimerkiksi yksitoista jousikvartettoa. Hän johti "Aidan" ensiesityksen Kairossa vuonna 1871.


title: Kava (Lihoslavlin piiri)

text: Kava (, karjalaksi "Kavi") on kylä ja maalaiskunta Tverin alueen Lihoslavlin piirissä Venäjällä. Se sijaitsee 10 kilometriä Lihoslavlista itään.


title: Kava (Lihoslavlin piiri)

text: Kylän nimi perustuu sen ohi virtaavaan Kava-jokeen, jonka uskotaan juontuvan suomalais-ugrilaisesta ”kapeaa” tai ”kivistä” tarkoittavasta sanasta. Kylässä on säilynyt vuonna 1866 rakennettu puinen Pokrovan kirkko. Alue on vanhaa tverinkarjalaisten asuinseutua.


title: Krjutškovo

text: Кrjutškovo () on taajama ja maalaiskunta Tverin alueen Lihoslavlin piirissä Venäjällä. Se sijaitsee 15 kilometriä Lihoslavlista kaakkoon.


title: Krjutškovo

text: Taajaman nimi juontuu ”koukkua, koukkuselkäistä tai kieroa ihmistä” tarkoittavasta venäläisestä henkilönimestä "Krjutšok" < appelatiivi "krjuk". Kunnan läpi kulkee Moskovan ja Pietarin välinen päärata. Krjutškovon asemalta on paikallisjunayhteys Tveriin, Bologojeen ja Toržokiin. Asutus on vanhastaan venäläistä.


title: Ji Han Jae

text: Ji Han Jae (s. 1936 Andong, Etelä-Korea) on hapkidon suurmestari. 13-vuotiaana hän aloitti fyysisen harjoittelunsa Choi Yong Sul'in valmennuksessa, jonka johdolla hän opiskeli noin 5 vuoden ajan japanilaista Yawaraa (Jutsu). Suurmestari Ji oli Choi Yung Sul'in huippuoppilas. Hän myös perusti kamppailulaji Sin Moo Hapkidon.


title: Ji Han Jae

text: 70-luvun alussa herra Wong (Golden Harvest Film Company) kiinnitti suurmestari Jin taisteluvalmentajaksi, tekniseksi neuvonantajaksi ja näyttelijöiden kouluttajaksi, kuten myös joihinkin elokuviin näyttelijäksi. Bruce Lee halusi, että suurmestari Ji Han Jaen täytyi kantaa elokuvassa Panoksena kuolema kultaista vyötä taistelukohtauksissa Dan Inosanton, Kareem Abdul-Jabbarin ja Bruce Leen kanssa. Kultainen vyö edustaa kaikkein korkeinta saavutettavaa taistelutaidoissa.


title: Samuel Manttaali

text: Samuel Mikonpoika Manttaali (31. heinäkuuta 1821 Pöytyä – elokuu 1897 Pöytyä) oli yksi tammikuun valiokunnan talonpoikaissäädyn edustajista. Hän syntyi Pöytyän Riihikosken Manttaalin talossa Mikko Matinpojan ja Liisa Matintyttären toiseksi vanhimpana lapsena. Mikko-isä menehtyi keuhkotautiin 45 vuoden iässä kesällä 1838 ja tässä vaiheessa Samuel varmasti joutui jo kantamaan osansa talon töistä.


title: Samuel Manttaali

text: Muutama vuosi täysi-ikäiseksi tulonsa jälkeen eli 1844 nuori isäntä vei vihille Kaulanperän kylän Sarilaisista kotoisin olleen Maija Justiina Antintyttären. Nuori pari asutti sitten jatkossa miehen suvun ikivanhaa kantataloa, joka tosin oli jaettu kahtia 1757. Nykyisin Vanha-Manttaalin tilaa Riihikoskella hallitsee vuodelta 1889 oleva päärakennus. Pihapiirin toinen asuinrakennus onkin sitten satakunta vuotta varhaisempaa tuotantoa.


title: Samuel Manttaali

text: Maija Justiina Antintytär kuoli vuonna 1867, jonka jälkeen Samuel Manttaali eli leskenä melko tarkkaan 30 vuotta. Hän kuoli Pöytyällä elokuussa 1897 ja hautakivessä mainitaan hänen olleen paitsi tammikuun valiokunnan jäsen, niin myös pitäjän kirkkoväärti.


title: Mikšino

text: Mikšino (, karjalaksi "Miikšinä") on kylä ja maalaiskunta Tverin alueen Lihoslavlin piirissä Venäjällä. Se sijaitsee 22 kilometriä Lihoslavlista koilliseen.


title: Mikšino

text: Kylän nimi perustuu ristimänimen "Mihail" kansanomaiseen muotoon "Mikša". Seutu on vanhaa tverinkarjalaisten asuinaluetta. Vuonna 1651 Mikšinosta mainittiin 12 karjalaisperhettä, joista kaksi oli lähtöisin Ilomantsista, yksi Tuupovaarasta, neljä Kiteeltä, yksi Pälkjärveltä, kaksi Parikkalasta ja kaksi Jaakkimasta. Vuonna 1873 kylässä oli 512 asukasta, joista vain 27 oli venäläisiä.


title: Mikšino

text: Mikšinossa on säilynyt vuonna 1845 rakennettu Kolminaisuuden kirkko ja vuonna 1871 rakennettu Herran temppeliin tuomisen kirkko. Lähikylissä on myös muita remontointia kaipaavia kirkkoja. Mikšinosta on linja-autoyhteys Lihoslavliin.


title: Pervitino

text: Pervitino () on kylä ja maalaiskunta Tverin alueen Lihoslavlin piirissä Venäjällä. Se sijaitsee 15 kilometriä Lihoslavlista itään.


title: Pervitino

text: Kylän nimi juontuu ”ensimmäistä lasta” tarkoittavasta venäläisestä henkilönimestä "Pervita" < "Pervoi". Siellä on säilynyt vuonna 1794 rakennettu kivinen Kolminaisuuden kirkko. Seudun asutus on vanhastaan venäläistä.


title: Sosnovitsy

text: Sosnovitsy (, karjalaksi "Sosnovičča") on kylä ja maalaiskunta Tverin alueen Lihoslavlin piirissä Venäjällä. Se sijaitsee 12 kilometriä Lihoslavlista pohjoiseen. Asukkaita kunnassa on 960 henkeä.


title: Sosnovitsy

text: Kylän nimi juontuu venäjän ”mäntyä” tarkoittavasta sanasta "sosna". Seutu on vanhaa tverinkarjalaisten asuinaluetta. Nähtävyyksiä ovat entisessä kartanossa toimiva Sosnovitsyn koulu ja sen kotiseutumuseo, jonka näyttely esittelee karjalaista perinnekulttuuria. Mihailova Goran kylässä on remontointia kaipaava 1600-luvun kirkko. Antsifarovosta, Mihailova Gorasta ja Sosnovitsysta on linja-autoyhteys Lihoslavliin.


title: Tinja-Riikka Korpela

text: Tinja-Riikka Korpela (s. 5. toukokuuta 1986 Oulu) on suomalainen jalkapalloilija, joka on pelannut 82 maaottelua Suomen maajoukkueessa. Hän voitti Saksan mestaruuden Bayern Münchenin joukkueessa vuosina 2015 ja 2016.


title: Tinja-Riikka Korpela

text: Maalivahtina pelaava Korpela on aiemmin urallaan edustanut Oulun Luistinseuraa, SC Raisiota, FC Honkaa sekä norjalaisia Kolbotn IL:ää ja Lillestrøm SK:ta sekä ruotsalaista Tyresö FF:ää. Korpela on voittanut Hongassa Suomen mestaruuden kolmesti vuosina 2006–2008 sekä Liigacupin 2007 ja 2008. Vuonna 2012 hän voitti Norjan mestaruuden.


title: Tinja-Riikka Korpela

text: Toukokuussa 2014 Korpela pääsi Tyresön mukana naisten UCL-finaaliin saksalaisseura Wolfsburgia vastaan. Ennakkokaavailuista poiketen Korpela kuitenkin oli joukkueensa varamaalivahtina kyseisessä ottelussa. Kesällä 2014 Korpela siirtyi saksalaiseen FC Bayern Müncheniin. Vuosina 2015 ja 2016 seura voitti Saksan mestaruuden Korpelan pelatessa ykkösmaalivahtina. Syksyllä 2017 Korpela putosi kakkosmaalivahdiksi ja vuoden lopulla hän jätti seuran. Helmikuussa 2018 hän teki sopimuksen norjalaisen Vålerenga IF:n kanssa.


title: Tinja-Riikka Korpela

text: Naisten maajoukkueeseen Korpela nousi ensi kerran vuonna 2007 ja on pelannut syyskuun 2018 loppuun mennessä kaikkiaan 82 maaottelua. Hän oli Suomen nuorten ykkösmaalivahti alle 19-vuotiaiden EM-kisoissa 2005 Suomen selviytyessä välieriin sekä alle 20-vuotiaiden MM-kisoissa 2006. Hän pelasi kolme ottelua Suomessa järjestetyissä naisten EM-kisoissa 2009 ja kaksi ottelua Ruotsissa pelatuissa EM-kisoissa 2013. Vuoden 2013 EM-kisoissa hän oli Suomen joukkueen kapteeni.


title: Tinja-Riikka Korpela

text: Syyskuussa 2013 pelatussa maaottelussa Itävaltaa vastaan Korpelan nilkan nivelsiteet repesivät, mikä aiheutti hänelle usean kuukauden pelitauon.


title: Stan

text: Stan (, karjalaksi "Stuanu") on kylä ja maalaiskunta Tverin alueen Lihoslavlin piirissä Venäjällä. Se sijaitsee 45 kilometriä Lihoslavlista pohjoiseen. Asukkaita kunnassa on 1 100 henkeä.


title: Stan

text: Kylän nimi juontuu venäjän ”leiriä, pysähdyspaikkaa” tarkoittavasta sanasta. Siellä on toimiva vuonna 1777 rakennettu puinen Pokrovan kirkko. Seutu on vanhaa tverinkarjalaisten asuinaluetta. Asukkaiden pääelinkeino on maatalous. Stanista on linja-autoyhteys Lihoslavliin.


title: Brawn BGP 001

text: Brawn BGP 001 on Formula 1 -auto, jota Brawn GP-talli käytti kaudella . Auto julkistettiin 9. maaliskuuta 2009.


title: Brawn BGP 001

text: Brawn BGP 001 -auto oli kaudella aloittaneen uuden Brawn GP-tallin ensimmäinen Formula 1 -auto. Autossa oli Mercedes-Benzin moottori ja siinä käytettiin Bridgestonen renkaita. Värityksessä käytettiin valkoista, keltaista ja mustaa. Autolla ajoivat kauden aikana Jenson Button ja Rubens Barrichello.


title: Brawn BGP 001

text: Auto yllätti testeissä nopeudellaan ja Brawn GP oli ennakkosuosikki kauden 2009 alkaessa. Talli kiersi menestyksekkäästi sääntöä, jonka mukaan autoissa ei saanut olla ylimääräisiä ilmanohjaajia asentemalla sen pohjaan tupladiffuusorin, joka antoi autolle noin 0,3 sekunnin edun kierrokselta.".


title: Johan Törnqvist

text: Johan Alfred Törnqvist () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä joukkueenjohtajana.


title: Johan Törnqvist

text: Törnqvistin vanhemmat olivat rakennusmestari Johan Törnqvist ja Johanna Vilobacka. Hänet vihittiin avioliittoon vuonna 1919 Ingrid Linnea Rosenqvistin kanssa.


title: Johan Törnqvist

text: Törnqvist kävi kansakoulun ja suoritti yksityisesti seitsemännen luokan Vaasan ruotsalaisessa yhteiskoulussa vuonna 1925. Hän suoritti Rerviupseerikoulun vuonna 1921 ja tiedonantoupseerikurssin vuonna 1922.


title: Johan Törnqvist

text: Törnqvist työskenteli rakennusmestariharjoittelijana ennen liittymistään vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 4. marraskuuta 1915, josta hänet siirrettiin 21. joulukuuta 1915 pataljoonan 4. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella, josta hänet siirrettiin 3. maaliskuuta 1917 hänellä todetun sairauden takia pataljoonan täydennysjoukkoon. Takaisin komppaniaansa hän palasi ennen pataljoonan kotimaahan lähtöä. Hän suoritti sanitäärikurssin Lockstedtissa vuonna 1916.


title: Johan Törnqvist

text: Törnqvist saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 5. jääkärirykmentin 14. jääkäripataljoonan 2. komppaniaan. Hän otti osaa sisällissodan taisteluihin Karjalankannaksella.


title: Johan Törnqvist

text: Törnqvist palveli sisällissodan jälkeen 5. komppanian vääpelinä edelleen 5. Jääkärirykmentissä, josta muodostettiin myöhemmin Kuopion jalkaväkirykmentti 4. Hänet siirrettiin 15. syyskuuta 1918 alkaen Itämeren jalkaväkirykmentti 1:een, josta taasen muodostettiin myöhemmin Porin rykmentti. Hän toimi rykmentissä aluksi koulutusaliupseerina ja 15. maaliskuuta 1919 alkaen vääpelinä 2. komppaniassa ja 30. maaliskuuta 1921 lähtien vääpelinä 5. komppaniassa. Porin rykmentistä hänet siirrettiin 11. tammikuuta 1922 nuoremmaksi upseeriksi Kaartin jääkäripataljoonan 1. komppaniaan, josta hänet määrättiin 6. elokuuta 1922 viestiupseeriksi ja 24. maaliskuuta 1924 alkaen 2. komppanian nuoremmaksi upseeriksi ja 23. kesäkuuta 1925 alkaen pataljoonan rahastonhoitajaksi ja majoitusmestariksi. Kaartin jääkäripataljoonasta hänet siirrettiin rahastonhoitajaksi 1. huhtikuuta 1934 Kenttätykistörykmentti 4:ään, josta hänet määrättiin 1. toukokuuta 1934 hoitamaan talouspäällikön apulaisen tointa.


title: Johan Törnqvist

text: Törnqvist osallistui talvisotaan huoltopäällikkönä ja myöhemmin aseupseerina Raskaspatteristo 2:ssa. Välirauhan aikana hän toimi huoltopäällikkönä Raskaspatteristo 9:ssä. Jatkosodan puhjettua Törnqvist komennettiin huoltopäälliköksi Tykistönkoulutuskeskus 3:een, missä tehtävässä hän toimi sodan loppuun saakka, jolloin hän erosi vakinaisesta palveluksesta. Sotien jälkeen hän toimi Vaasan kunnalliskodin johtajana vuoteen 1950 saakka. Hänet haudattiin Vaasaan.


title: Minna Meriluoto

text: Minna Meriluoto (s. 4. lokakuuta 1985 Turku) on suomalainen jalkapalloilija. Hän edustaa HJK:ta. Meriluoto pelasi 64 A-maaottelua ja päätti maajoukkueuransa syksyllä 2018.


title: Minna Meriluoto

text: Maalivahtina pelaava Meriluoto on aiemmin edustanut Turun Tovereita, SC Raisiota ja FC Unitedia, jossa hän voitti Suomen cupin 2005. Meriluoto on pelannut myös ruotsalaisissa Umeå Södrassa, Hammarbyssä, Jitexissä sekä kauden 2014 Vittsjö GIK:ssa.


title: Minna Meriluoto

text: Maajoukkueeseen Meriluoto nousi ensi kerran vuonna 2006. Vuoden 2009 EM-kilpailuissa hän pelasi merkityksettömän alkulohko-ottelun Ukrainaa vastaan ja vuoden 2013 EM-kilpailuissa ratkaisevan alkulohko-ottelun Tanskaa vastaan.


title: Brackley

text: Brackley on kaupunki Englannissa, Northamptonshiren lounaisosassa. Siellä on noin 13 000 asukasta.


title: Brackley

text: Brackley tunnetaan Formula 1 -piireissä siitä, että Mercedes Grand Prix -tallilla on päämaja paikkakunnalla.


title: Luettelo televisiosarjan Pasila hahmoista

text: Tämä on luettelo televisiosarjassa Pasila esiintyneistä hahmoista. Pasila kertoo satiirisesti Pasilan poliisiaseman henkilökunnan työskentelystä rikollisuutta vastaan. Sarjaa on esitetty Yle TV2 -kanavalla, ja sen on käsikirjoittanut ja ohjannut Atte Järvinen. Sarjan hahmot on animoitu tietokoneella, ja niiden ominaispiirteenä on puheen nopea rytmi. Päähahmojen ääninäyttelijöinä ovat Kari Hietalahti, Mari Lehtonen, Juho Milonoff ja Jani Volanen. Vierailevina ääninäyttelijöinä ovat toimineet Petteri Summanen, André Wickström, Tuomas Milonoff, Riku Rantala, Jonna Kärkkäinen, Olli Ylikotila, Riku Riihilahti, Tero Koponen, Lars Svedberg ja Rich Lyons.


text: Rauno Repomiehen sukulaiset esiintyvät jaksossa "Laillinen bordelli". Vain Repomiehen vaimo esiintyy useammissa jaksoissa.


text: Alla mainittujen lisäksi Pöysti on tavannut sokkotreffeillä naisia, joiden nimiä ei mainita. Pöysti on myös viettänyt yön prostituoidun kanssa.


title: Luboš Račanský

text: Luboš Račanský (s. 13. maaliskuuta 1964 Benešov) on tšekkiläinen riistamaaliampuja ja olympiamitalisti.


title: Luboš Račanský

text: Racansky on saavuttanut olympialaisista pronssia 10 m olympiakiväärissä Barcelonassa 1992. MM-kilpailuista hän on voittanut Tšekin ja Tšekkoslovakian joukkueissa yhteensä 13 kultaa, viisi hopeaa ja yhden pronssin.


title: Vaginamonologeja

text: Vaginamonologeja on Eve Enslerin kirjoittama näytelmä, jota esitettiin New Yorkin Broadwaylla useiden vuosien ajan. Osissa vierailivat muun muassa Anjelica Huston ja Meryl Streep. Suomessa näytelmä esitettiin Helsingin Kaupunginteatterissa vuonna 2001. Suomessa myös Mikkelin kansalaisopiston Vapaa Nuorisoteatteri on esittänyt Vaginamonologeja-näytelmää vuosina 2009 - 2010. Vuonna 2018 Kuurojen teatteri Totti esittää Vaginamomologeja ympäri Suomen.


title: Mario Superstar Baseball

text: Mario Superstar Baseball (myös nimellä Super Mario Stadium: Miracle Baseball) on Namcon kehittämä Nintendon julkaisema baseball-aiheinen urheilupeli. Peli on julkaistu vuonna Nintendo GameCubelle.


title: Mario Superstar Baseball

text: Pelin joitain pelattavia hahmoja on esim. Mario, Luigi, Prinsessa Peach, Prinsessa Daisy ja Bowser Jr.. Peliä voi pelata yhteensä 1-4 pelaajaa.


title: Igor Kolesov

text: Igor Kolesov (, s. 15. elokuuta 1971 Moskova) on venäläinen riistamaaliampuja.


title: Igor Kolesov

text: Kolesov on saavuttanut MM-kilpailuissa viisi kultaa, kuusi hopeaa ja neljä pronssia. Olympialaisissa hän on edustanut maataan Sydneyssä 2000 ollen seitsemäs 10 m olympiakiväärissä.


title: Lárnakan kansainvälinen lentoasema

text:
Lárnakan kansainvälinen lentoasema (, ) on kansainvälinen lentoasema Kyproksen tasavallassa Kyproksen saarella. Se sijaitsee saaren etelärannikolla noin neljä kilometriä etelään Lárnakan kaupungista.
Lárnakan kansainvälinen lentoasema on Kyproksen tärkein lentoasema. Kyproksen tasavallan hallussa olevalla alueella on myös toinen kansainvälinen lentoasema, Páfoksen kansainvälinen lentoasema. Lisäksi Pohjois-Kyproksen puolella on kolmas suurempi lentoasema, Ercanin kansainvälinen lentoasema.


title: Lárnakan kansainvälinen lentoasema

text: Lentoasema on rakennettu noin kahden metrin korkeudelle merenpinnasta. Lentoasemalla on yksi kiitotie, jonka pituus on metriä ja leveys 45 metriä.


title: Spice World

text: Spice World (myös nimellä "Spiceworld the Movie") on vuonna 1997 ensi-iltansa saanut elokuva englantilaisesta popyhtyeestä Spice Girlsistä. Bob Spiers ohjasi elokuvan Kim Fullerin ja Jamie Curtisin käsikirjoituksesta. Elokuvassa on joitakin yhtäläisyyksiä The Beatles -elokuvan "Yeah, yeah, tässä me tulemme" kanssa. Elokuva kuvailee fiktiivisiä tapahtumia, jotka johtavat suureen konserttiin Lontoon Royal Albert Hallissa. Elokuvaan on siroteltu uneksintaa ja "flashbackeja" sekä epätodellisia ja humoristisia kohtauksia.


title: Spice World

text: Elokuva ilmestyi brittiteattereissa joulukuussa 1997 ja muualla maailmalla seuraavana keväänä. Elokuvan sivurooleissa esiintyivät muun muassa Roger Moore, Elton John, Jennifer Saunders, Richard E. Grant, Michael Barrymore, Elvis Costello, Stephen Fry, Hugh Laurie ja Meat Loaf."Spice World - The 10th Anniversary Edition" julkaistiin DVD:llä 19. marraskuuta 2007 Isossa-Britanniassa ja 27. marraskuuta 2007 Yhdysvalloissa.


title: Vjoski

text: Vjoski () on kylä ja maalaiskunta Tverin alueen Lihoslavlin piirissä Venäjällä. Se sijaitsee 6 kilometriä Lihoslavlista etelään.


title: Vjoski

text: Kylän nimi juontuu ”kylää” tarkoittavasta valkovenäläisestä sanasta "vjoska". Kunnan asutus on vanhastaan venäläistä. Osinovaja Grjadan taajamasta ja Vjoskin kylästä on linja-autoyhteys Lihoslavliin.


title: Niklas Bergström

text: Niklas Bergström (s. 18. elokuuta 1974 Karlstad) on ruotsalainen riistamaaliampuja.


title: Niklas Bergström

text: Bergström on saavuttanut MM-kilpailuissa miesten sarjassa yhden hopean ja viisi pronssia, sekä poikien sarjassa yhden hopean riistamaalilajeissa. Olympialaisissa hän on edustanut maataan Ateenassa 2004 10 m olympiakiväärissä ollen kahdestoista.


title: Kalašnikovo

text: Kalašnikovo (, karjalaksi "Kolašnikova") on kaupunkimainen taajama Tverin alueen Lihoslavlin piirissä Venäjällä. Se sijaitsee 20 kilometriä Lihoslavlista luoteeseen Moskovan ja Pietarin välisen pääradan varrella (Kalašnikovon asema). Asukkaita on 4 700 henkeä (vuonna 2009).


title: Kalašnikovo

text: Paikkakunnan nimi perustuu venäläiseen henkilönimeen "Kalašnik" ”rinkelileipuri”. Rautatieaseman ympärille syntynyt asutus sai kaupunkimaisen taajaman statuksen vuonna 1932. Nykyään siellä on sähkölampputehdas ja puunjalostusteollisuutta.


title: Joensuu (täsmennyssivu)

text: Joensuu voi tarkoittaa seuraavia asioita:


title: Kavi

text: Kavi tarkoittaa seuraavia:


title: Matti Rajula

text: Matti Viljam Rajula (4. maaliskuuta 1905 Oulu – 24. toukokuuta 1944 Helsinki) oli suomalainen muusikko, jonka instrumentteja olivat klarinetti ja saksofoni. Hän sävelsi myös itse muun muassa klarinettipolskia.


title: Matti Rajula

text: Rajula oli vuosina 1918–1924 Suomen armeijassa soitto-oppilaana ja aliupseerina, koska tämä oli hänelle ainoa tapa päästä opiskelemaan muusikon ammattiin. Hän palveli Suomen Valkoisen kaartin soittokunnassa ja sai vuonna 1924 eron palveluksesta alikersanttina. Rajulan opettajana toimi tänä aikana Kusti Aerila. Armeijasta lähdettyään Rajula toimi ravintolamuusikkona helsinkiläisissä ravintoloissa ja soitti muun muassa "Zamba"- ja "Rytmi-Pojat"-yhtyeissä. Rajula soitti aluksi vain klarinettia mutta pian myös saksofonia.


title: Matti Rajula

text: Vuosina 1929–1932 Rajula asui Saksassa Berliinissä ja toimi Bernard Ettén viihdeorkesterin ensimmäisenä saksofonistina. Rajula palasi Suomeen 1932, ja hänet kiinnitettiin Radio-orkesterin klarinetistiksi. Tämän työn ohella Rajula jatkoi myös ravintolamuusikkona. Rajula soitti 1930-luvulla kotimaisissa elokuvissa, teki levytyksiä sekä esiintyi Radio-orkesterin ja Helsingin kaupunginorkesterin solistina. Rajula sävelsi myös itse musiikkia. Maaliskuussa 1938 hän soitti Helsingin yliopiston juhlasalissa Yrjö Gunaropulosin häntä varten säveltämän saksofonikonserton. Rajulan omista sävellyksistä tunnetuimpia ovat hänen suomalaisen kansanmusiikkiperinteen pohjalta säveltämänsä klarinettipolskat. Rajula teki myös levytyksiä näistä polskista ystävänsä klarinetisti Kalle Åckerin kanssa.


title: Matti Rajula

text: Rajula ei osallistunut talvisotaan, mutta jatkosodan alkaessa hän joutui yhdessä muutaman muun helsinkiläisen muusikon kanssa Nikke Pärmin Musta nuoli -pataljoonaan, joka oli muodostettu pääosin entisistä vangeista. Rajula vapautettiin palveluksesta muutaman kuukauden kuluttua, ja hän palasi Radio-orkesteriin. Rajula esiintyi nyt kahden vuoden ajan Radio-orkesterin ja Helsingin kaupunginorkesterin solistina. Hän soitti muun muassa Bernhard Henrik Crusellin f-molli-klarinettikonserton, Sulho Rannan "Pienen sarjan", Aleksandr Glazunovin saksofonikonserton sekä joulukuussa 1943 ensimmäistä kertaa Suomessa Carl Nielsenin klarinettikonserton. Rajula esiintyi säännöllisesti myös radiossa soittaen kansanmusiikkia.


title: Matti Rajula

text: Rajula joutui toukokuussa 1944 Helsingin Salus-sairaalaan sota-ajan rasitusten, työnteon ja avioliiton aiheuttamien paineiden takia. Hän kuoli hypättyään sairaalan ikkunasta.


title: Matti Rajula

text: Saksofonisti Olli-Pekka Tuomisalo on kirjoittanut Matti Rajulan elämäkerran.


title: Urheilusanomat

text: Urheilusanomat oli suomalainen aikakauslehti, jonka aihepiireihin kuuluivat urheilu, urheilupelaaminen ja veikkaus. Lehden omisti Sanoma Media Finland Oy ja se kuului Ilta-Sanomien IS Mediaperheeseen. Urheilusanomilta ilmestyi vuosittain erilaisia erikoislehtiä.


title: Urheilusanomat

text: Kesällä 2017 Sanoma Media Finland osti Urheilulehden A-lehdiltä ja liitti sen Urheilusanomiin yhden nimen alle. Uuden julkaisun nimeksi tuli Urheilulehti. Urheilusanomien levikki oli ollut noin 35 000 vuonna 2016.


title: Urheilusanomat

text: Lehden ensimmäinen numero ilmestyi nimellä "Veikkaaja" 12. lokakuuta 1940. Ensimmäinen julkaisija oli SVUL, joka julkaisi sitä vuoden 1945 lopulle, jolloin Oy Tippaustoimisto Ab (myöhemmin Veikkaus Oy) osti sen. Lehdestä alkoi ilmestyä vuonna 1949 lyhyen aikaa myös ruotsinkielinen versio "Tipsbladet". Lehden nimi muuttui muotoon "Veikkaus-Lotto" vuonna 1970, jolloin loton pelaaminen alkoi Suomessa. Vuonna 1988 nimi palautui muotoon "Veikkaaja". Ilta-Sanomat osti lehden vuonna 2002, ja 29. huhtikuuta 2003 nimi muuttui muotoon "IS Veikkaaja". Lehti muuttui formaatiltaan aikakauslehdeksi 17. helmikuuta 2009, ja samalla nimi palautui muotoon "Veikkaaja". Vuonna 2013 lehden nimi muuttui muotoon "Urheilusanomat".


title: Eevamaria Halttunen

text: Eevamaria Halttunen (s. 1969) on suomalainen kirjailija, draamapedagogi ja elämäntaidon valmentaja. Koulutukseltaan hän on teatteritaiteen maisteri.


title: Eevamaria Halttunen

text: Halttunen on Salpausselän kirjailijat ry:n jäsen. Hän toimi yhdistyksen johtokunnan jäsenenä vuodet 2007–2008.


title: Eevamaria Halttunen

text:
Halttunen on kirjoittanut romaanin "Taivaaseen on vielä matkaa" sekä neljä lastenkirjaa. Ala-asteikäisille suunnatut Petra-lastenkirjat kertovat kulttuurien kunnioittamisesta. Kirjoissa ekaluokkalainen Petra tempautuu taikapeilin kautta eri puolille maailmaa, tutustuen eri kulttuureihin ja uskontoihin. Kirjat on kuvittanut Anna Härmälä. Teos "Petra tanssii" on saanut opetusministeriön laatukirjallisuuden tuen.
Vuonna 2010 Dramaforum Oy on toteuttanut Eevamaria Halttusen kirjoittaman Petra-kirjasarjan pohjalta 5-11-vuotiaille lapsille tarkoitetun virtuaalimaailman Petran Planeetta suomeksi ja englanniksi. Petran Planeetalla voi tutustua erilaisiin maihin ja näiden ihmisten elämään. Pelin tarkoituksena on oppia ja ymmärtää muista kulttuureista leikin, pelien ja muiden kanssa kommunikoimisen kautta. Petran Planeetassa on tällä hetkellä pelattavina neljä eri maata: Saamenmaa, Senegal, Sri Lanka ja Jordania. Pelin on tuottanut Dramaforum Oy ja sen toteutuksesta vastaa LudoCraft.


title: Studio55

text: Ohjelmaa juonsivat vuorotellen Markku Veijalainen ja Pirjo Haapoja. Anja Snellman tuli uudeksi juontajaksi tiistain studiovieraan haastattelijaksi keväällä 2013. Raakel Lignell ja Lauri Karhuvaara aloittavat ohjelman juontajina vuonna 2014.


title: Studio55

text: Ohjelman myötä Sävelradio-radiokanava palasi nettiradiona.


title: Mario Party DS

text: Mario Party DS on vuonna 2007 julkaistu Mario Party-peli Nintendo DS:lle. Tämä peli on Mario Party-pelisarjan kymmenes osa.


title: Mario Party DS

text: Mario Party DS pelin tarina alkaa kun Mario oli ulkona ilta-aikaan, kunnes hän näki viisi tähdenlentoa taivaalla. Yksi niistä lensi Marion lähelle. Seuraavana päivänä Mario kertoi mitä hän oli löytänyt aiempana iltana. Hän oli löytänyt Sky Crystalin! Samaan aikaan Bowserilta tuli tiedotuskirje Mariolle ja kumppaneille, jossa sanottiin seuraavasti: "Hei kaverit! Minä annan teille ison anteeksipyynnön siitä kun olen ollut ääliömäinen teille. Joten minulla olisi teille kaikille vapaan syömisen buffetti. Tule saamaan se! -Bowser". Mario ja kumppanit juoksivat täyttä vauhtia Bowserin linnaan löytääkseen isot kasat herkullista ruokaa mutta kun he pääsivät Bowserin linnaan niin he totesivat joutuneensa ansaan, sillä Bowser vangitsi Bowser Jr.:n kanssa koko porukan häkkiin jonka jälkeen Bowser taikoi kaikkiin pienennystaian ja otti Marion Sky Crystalin. Sen jälkeen Mario ja kumppanit lensivät kauas Bowserin linnasta kiitokset Kamek velhon. Noustuaan ylös maasta Mario kumppaneineen huomasi Megamaailman ympärillään, mutta heillä ei ollut aikaa jäädä ihailemaan maisemia vaan heidän piti lähteä etsimään kaikki Sky Crystalit, päihittämään Bowser ja palaamaan normaaliksi. Ja niin alkoi Marion ja kumppaneiden seikkailu.


title: Mario Party DS

text: Marion tai jonkun hänen kumppanin päihitettyä Bowserin, hän köytti Bowserin ja hänen apurinsa Bowser Jr.:n sekä otti heiltä viimeisimmän Sky Crystalin palan. Sky Crystalin palat yhdistyivät ja hahmoille ja pelaajalle kerrottiin sen jälkeen että "Triangle Twisters"-moodi on avattu. Tapahtuman jälkeen Bowser ja Bowser Jr. huomaavat että Mario ja kumppanit haluavat juhlia yhdessä kaikkien aikojen juhlaa heidän kanssaan, jonka jälkeen Mario ja kumppanit vapauttivat molemmat. Lopuksi ennen lopputekstejä näkyy kun Donkey Kong ja Diddy Kong ovat syöneet koko buffettiaterian ja ovat kylläisiä.


title: Mario Party DS

text: Mario Party DS pelin pelaaminen alkaa samantyylisesti kuin monien edeltäjäpelienkin pelaaminen, eli pelaaja ja hahmot heittävät noppaa jolla katsotaan vuorojärjestys ja sen lisäksi jokaiselle annetaan 10 kolikkoa aloitusrahaksi. Jokaisella pelilaudalla pelaajan täytyy kerätä kolikoita että saa ostettua tähden, tähden arvo kuitenkin vaihtelee laudoittain sillä esimerkiksi "Toadettes Music Room" laudassa pelaajan täytyy saada tähti ostamalla nuotti jonka vaihtuva väri aina kertoo hinnan ja niiden hinnat liikkuvat 5 kolikon ja 30 kolikon välillä. Pelissä pelataan edeltäjien tapaan joka erän jälkeen minipeli ja minipeleissä pelataan aina 2 vs 2, 1 vs 3, tai 4-pelaajan peli. Pelin voittaja saa palkinnoksi 10 kolikkoa, mutta jos kyseessä on Battle peli johon kerätään kaikilta hahmoilta kolikoita tietty määrä niin voittaja saa suuren osan palkinnosta. Jokainen pelilauta sisältää avustekaupan tai pari josta voi ostaa Monty Mole myyrältä avusteita, kuten Double Dice Setin jolla voi heittää noppaa kaksi kertaa peräkkäin ja edetä saadun summan verran tai Snag Bagin jolla voi ryöstää toiselta hahmolta tai pelaajalta jonkun avusteen. Pelaaja voi tässä pelissä saada erilaisia esineitä palkinnoksi tekemällä niiden saamiseen vaadittavia juttuja.


title: Mario Party DS

text: Jokainen pelilauta sisältää erilaisia ruutuja joista täysin sinisessä ruudussa saa aina 3 kolikkoa lisää, kun taas täysin punaisessa ruudussa pelaaja tai hahmo menettää 3 kolikkoa, sen lisäksi tämä peli sisältää frienship-spacen "ystävyysruudun" jossa hahmo saa 5 kolikkoa lisää, mutta joutuu antamaan myös jollekin toiselle hahmolle 5 kolikkoa, jokaisella pelilaudalla viidenneksi viimeisen erän alkaessa nämä friendship-spacet muuttuvat Duel-spaceiksi "kaksintaisteluruuduiksi" jossa hahmo voi haastaa toisen hahmon kaksintaisteluun jossa ensin arvotaan palkinto ja sen jälkeen pelataan minipeli, peli sisältää myös edeltäjistä tutun Bowser-ruudun johon hahmon joutuessa joko ruutuun joutuneelle hahmolle tai joissakin tapauksissa myös muillekin tapahtuu jotain pahaa, Bowser-ruudun lisäksi tämä peli sisältää myös tutun vihreällä kysymysmerkillä varustetun Happening-ruudun jossa tapahtuu joka kerta joko jotain hyvää tai huonoa, kuten "Wiggler`s Garden" laudalla kaikissa kolmessa Piranha Plantin vieressä olevissa ruuduissa Piranha Plant sylkee tulipallon hahmoa päin joka menettää iskusta 5 kolikkoa ja/tai "Donkey Kong Stone Statue" laudassa jossa hahmon joutuessa erään ampiaispesän vieressä olevaan ruutuun pelaaja saa lisää kolikoita koskettamalla kosketuskynällä pesästä lentäviä ampiaisia joista jokaisella on kolikko mukana. Jokaisella pelilaudalla pelaaja kohtaa myös ruutuja joista saa Hexin joita voi asettaa mihin tahansa siniseen tai punaiseen ruutuun silloin kun haluaa, Hexin asentamalla johonkin ruutuun pelaaja voi mm. ryöstää tähden Hexillä varustettuun ruutuun joutuneelta pelaajalta tai ryöstää kolikoita, mutta jokainen Hexi on kuitenkin omanlainen ja jokaisesta Hexistä tapahtuu aina sitä mitä sen Hexin päällä sanotaan siihen joutuessaan tapahtuvan.


title: Mario Party DS

text: Party-moodissa jokaisen pelilaudalla pelatun pelin päätyttyä arvotaan bonustähdet joista yksi on Friendship-tähti joka annetaan useiten Friendship-ruutuun joutuneelle pelaajalle, toinen on Hex-tähti joka annetaan pelaajalle joka on käyttänyt eniten Hexejä, kolmas on Happening Star joka annetaan pelaajalle joka on joutunut useiten Happening-ruutuun, neljäs on Minigame-star joka annetaan eniten minipelejä voittameelle hahmolle ja viides tähti on Punainen-tähti joka annetaan eniten punaiseen ruutuun joutuneelle hahmolle. Tähtien jaon jälkeen selviää kuka on voittaja ja kaikki muut paitsi voittaja heitetään alas ilmassa olevalta isokokoiselta arpakuutiolta (jossa jaettiin tähdet).


title: Mario Party DS

text: Pelissä pelattavina hahmoina ovat Mario, Luigi, Peach, Daisy, Toad, Yoshi, Wario ja Waluigi. Pelissä ei ole yhtään salaisia tai avattavia hahmoja.


title: Mario Party DS

text: Pelissä pelattavina pelilautoina on seuraavanlaiset laudat.Pelissä voit käyttää lukuisia avusteita jotka on listattu tähän.Minipelitila sisältää seuraavanlaisia tiloja.Peli sisältää Pulmapelitilan jossa on kaksi eri tilaa jotka ovat "Puzzle Collection" ja "Triangle Twisters" joista jälkimmäinen avautuu kun pelaaja on läpäissyt ainakin yhdellä hahmolla tarinatilan läpi.


title: Mario Party DS

text: Triangle Twisters sisältää kaksi eri lajia joista toinen on "Frenzy Mode" ja toinen taas "Focus Mode", Frenzy Modessa pelaajan täytyy kerätä tietyssä ajassa pisteitä yhdistämällä saman värisiä kolmioita kääntelemällä niitä yhteen, Focus Modessa taas pelaajan täytyy muodostaa 50 erilaista kolmioilla tehtyä kuvaa tai teosta kääntelemällä kolmioita yhteen ohjekuvan mukaisesti. Puzzle Collection taas sisältää aiemmista Mario Party-pelisarjan peleistä otettuja minipelejä, joista "Marios Puzzle Party" on otettu Mario Party 3:sta, "Bob-Omb Breakers" Mario Party 4:sta, "Piece Out" Mario Party 5:stä, "Block Star" Mario Party 6:sta ja "Stick and Spin" Mario Party 7:sta.


title: Mario Party DS

text: Peli myi erittäin hyvin Japanissa julkaisuviikolla, myyden ensimmäisen viikon aikana yhteensä 234 708 kappaletta. 9. heinäkuuta 2008 mennessä peliä oltiin myyty Japanissa Famitsun tilastojen mukaan yhteensä 1 730 191 kappaletta. Peli onnistui menestymään niin hyvin että se oli 18:ksi parhaiten myyty peli Japanissa vuonna 2008. 31. maaliskuuta 2009 mennessä Nintendo oli myynyt peliä maailmanlaajuisesti yhteensä 5,85 miljoonaa kappaletta.


title: Mario Party DS

text: Peli otettiin monissa paikoissa vastaan melko positiivisesti jonka näkee myös arvostelijoiden antamista arvosanoista.


title: Spirovon piiri

text: Spirovon piiri () on paikallinen itsehallintoalue Tverin alueen keskiosassa Venäjällä. Vuonna 1929 perustetun piirin pinta-ala on 1 497 neliökilometriä. Asukkaita on 12 500 henkeä (vuonna 2009).


title: Spirovon piiri

text: Piirin hallinnollinen keskus on Spirovon taajama. Lisäksi siihen kuuluu 4 maalaiskuntaa:


title: Spirovon piiri

text: Aluen itäosa vanhaa tverinkarjalaisten asuinseutua. Vuosina 1937–1939 se kuului Kalininin alueen Karjalaiseen piirikuntaan erillisenä Kozlovon piirinä. Vuonna 1989 karjalaisia oli 16 % Spirovon piirin asukkaista.


title: Miguel Espino

text: Miguel Angel Espino (s. 16. helmikuuta 1980, Hollywood, Kalifornia) on yhdysvaltalainen ammattilaisnyrkkeilijä. Hän on esiintynyt myös televisiosarjassa "Contender – Haastaja".


title: Miguel Espino

text: Pavlik aloitti lupaavasti ammattilaisuransa voittamalla ensimmäiset kahdeksan otteluaan. Uran ensimmäinen tappio tuli täpärästi tuolloin voittamattomalle Daniel Eduardille.


title: Miguel Espino

text: Espino pääsi mukaan Contender-Haastaja tosi-tv sarjaan. Hän lähti kilpailuun tilastolla 9-1-1. Ensimmäisessä ottelussaan hän kohtasi Peter Manfredon, joka oli juuri palannut kilpailuun takaisin ensimmäisen tappionsa jälkeen. Tasainen ottelu ratkesi viimeisessä erässä ja Manfredo voitti ottelu pistein 48-47. Espino poistui pettyneenä turnauksesta. Turnauksen finaaleissa Espino otteli lämmittelyottelussa Jonathan Reidiä vastaan. Reid oli maailmanmestaruusottelussa käynyt kokenut ottelija tilastolla 33-2-0. Espino otti lukua ottelun avauserässä, mutta onnistui tyrmäämään vastustajansa ottelun viimeisessä erässä.


title: Miguel Espino

text: Haastajan jälkeen Espino voitti 10 ottelua putkeen, joista viisi tyrmäyksellä. Espinon onnistui myös voittamaan itselleen WBC:n Karibianmeren alueen mestaruus.


title: Miguel Espino

text: Miguel kohtasi 19.12.2009 Kelly Pavlikin WBC: keskisarjan titteliottelussa. Pavlik dominoi ottelua ja tyrmäsi Espinon viidennessä erässä. Ottelun jälkeen Espino astui sivuun nyrkkeilystä.


title: Miguel Espino

text:
Vuoden 2010 elokuvassa Taistelija Espino esitti Micky Wardin vastustajaa, Alfonso Sanchezia.
boxrec.com


title: United Launch Alliance

text: United Launch Alliance (ULA) on Boeingin ja Lockheed Martinin yhteisyritys, joka laukaisee satelliitteja ja avaruusluotaimia avaruuteen. ULA perustettiin 1. tammikuuta 2006.


title: United Launch Alliance

text: ULA palvelee niin NASAa kuin asevoimia ja Yhdysvaltain tiedustelua (lähinnä NRO). Yhtiö on laukaissut myös muutamia yksityisten yritysten omistamia satelliitteja.


title: United Launch Alliance

text: ULA:n rakettivalikoima koostuu Atlas V-, Delta II-, ja Delta IV-kantoraketeista. Laukaisuissa ULA käyttää Yhdysvaltain ilmavoimien laukaisutukikohtia, Vandenberg Air Force Base-tukikohtaa Kaliforniassa ja Cape Canaveral Air Force Station-tukikohtaa Floridassa.


title: J. C. Watts

text: Julius Caesar (J. C.) Watts (s. 18. marraskuuta 1957 Eufaula, Oklahoma, Yhdysvallat) on yhdysvaltalainen republikaanipoliitikko ja entinen amerikkalaisen ja kanadalaisen jalkapallon pelaaja.


title: J. C. Watts

text: Ennen poliittista uraansa Watts tuli tunnetuksi urheilijana. Hän pelasi vuodet 1977–1981 Oklahoman yliopiston amerikkalaisen jalkapallon joukkueessa Oklahoma Soonersissa ja kaudella 1979 hän nousi joukkueen ykköspelinrakentajaksi. Ykköspelinrakentajana hän oli johdattamassa joukkuettaan kahteen peräkkäiseen Orange Bowlin voittoon, tammikuussa 1980 ja tammikuussa 1981. Hänet nimettiin molempina vuosina Orange Bowl -ottelun arvokkaimmaksi hyökkäyspelaajaksi. Hän opiskeli Oklahoman yliopistossa journalismia ja suoritti Bachelor of Arts -tutkinnon vuonna 1981.


title: J. C. Watts

text: Vuonna 1981 Watts sai NFL-varauksen, kun New York Jets varasi hänet numerolla 213 NFL:n varaustilaisuuden kahdeksannella kierroksella. Samana vuonna hän siirtyi vapaana pelaajana kanadalaisen jalkapallon ammattilaissarjassa Canadian Football Leaguessa pelanneeseen Ottawa Rough Ridersiin. Hän edusti joukkuetta vuoteen 1986, jolloin siirtyi kesken kauden saman sarjan Toronto Argonautsiin. Tulokaskaudellaan, 1981, Watts oli johdattamassa Rough Ridersia CFL:n loppuotteluun, Grey Cupiin. Joukkue hävisi ottelun pistein 23–26 Edmonton Eskimosille, jonka pelinrakentajana toimi Warren Moon. Watts nimettiin tuona vuonna Grey Cupin arvokkaimmaksi hyökkäyspelaajaksi. Hän lopetti urheilu-uransa vuonna 1986.


title: J. C. Watts

text: Marraskuun 1990 vaaleissa Watts valittiin Oklahoma Corporation Commissionin jäseneksi, jona toimi, kunnes hänet valittiin vuonna 1994 Yhdysvaltain edustajainhuoneeseen Oklahoman neljännestä vaalipiiristä. Hän sai marraskuun 1994 vaaleissa 51,6 prosenttia annetuista äänistä ja päävastaehdokas, demokraatti David Perryman 43,3 prosenttia. Watts toimi edustajainhuoneen jäsenenä 3. tammikuuta 1995 – 3. tammikuuta 2003, neljä kaksivuotiskautta. Hän ei pyrkinyt enää jatkokaudelle vuoden 2002 vaaleissa. Perusteeksi hän ilmoitti, että halusi viettää enemmän aikaa perheensä kanssa.


title: J. C. Watts

text: Vuodesta 2003 vuoteen 2007 Watts oli republikaanijärjestö GOPACin puheenjohtaja. Hänen seuraajakseen valittiin Michael S. Steele.


title: J. C. Watts

text: Urheilu-uransa jälkeen, ennen valintaansa Yhdysvaltain edustajainhuoneeseen, Watts työskenteli vuosina 1987–1994 Eteläiseen baptistikonventioon kuuluvan Sunnylane Southern Baptist Churchin pappina Del Cityssä Oklahomassa. Jäätyään pois edustajainhuoneesta hän perusti vuonna 2003 monialayrityksen J. C. Watts Companies.


title: J. C. Watts

text: Watts on naimisissa Frankie Wattsin (o.s. Jones) kanssa, jonka kanssa hänellä on viisi lasta. Wattsin elämäkertakirja "What Color is a Conservative?: My Life and My Politics" julkaistiin vuonna 2002.


title: Valentin Jumašev

text: Valentin Jumašev (15. joulukuuta 1957 Perm, Neuvostoliitto) on venäläinen toimittaja ja poliitikko, joka oli presidentti Boris Jeltsinin hallinnon sisärenkaan jäsen.


title: Valentin Jumašev

text: Jumašev oli 1995–1996 tunnetun venäläisen viikkolehden Ogonjokin päätoimittaja ja nimitettiin 1996 Jeltsinin julkisten asioiden neuvonantajaksi. Hän seurasi Anatoli Tšubaisia merkittävässä Venäjän presidentinhallinnon kansliapäällikkönä 3/1997–12/1998. Jumašev avioitui vuonna 2003 Jeltsinin tyttären Tatjana Djatšenkon kanssa. Joidenkin mukaan Jumašev olisi ollut Jeltsinin "Presidentin päiväkirjan" haamukirjoittaja.


title: G-Enka

text: Henry Kõrvits (s. 30. joulukuuta 1974), taiteilijanimeltään G-Enka, on virolainen rap-artisti ja musiikkituottaja.


title: G-Enka

text: G-Enka aloitti räppäämisen vuonna 1996 Revon ja DJ Paul Ojan, joka oli G-Enkan koulukaveri, kanssa. He perustivat Toe Tag -yhtyeen. Heidän ensimmäinen albuminsa "The Real Kuhnja Homophobes" julkaistiin seuraavana vuonna. Vuonna 1998 G-Enka ja Revo liittyivät rapyhtye A-Rühmiin, ja Toe Tag jäi tauolle. G-Enka alkoi tehdä myös omia soololauluja. Tunnetuin hänen kappaleensa oli "Tallinn", joka esitettiin Droopyn kanssa vuonna 2001. Samana vuonna Toe Tag rupesi jatkamaan ja aloitti ison kiertueen. Vuonna 2004 Toe Tag julkaisi toisen albumin, nimeltään "Legendaarne". Sen tunnetuimmat kappaleet olivat "Legendaarne" ja "Pankrot", joista jälkimmäinen esitettiin Music Television -kanavalla. Vuonna 2006 G-Enka ja A-Rühm julkaisivat albumin "Leegion", jossa on 23 kappaletta.


title: G-Enka

text: G-Enka ja DJ Paul Oja perustivat oman, Legendaarne Records -nimisen levy-yhtiön.


title: G-Enka

text: Kõrvits juonsi Eurovision laulukilpailun 2009 Viron esikarsinnan veljensä Robertin kanssa 7. maaliskuuta 2009.


title: Boguslaw Furtok

text: Boguslaw Furtok (s. 1967 Katowice) on puolalainen kontrabasisti. Hän aloitti kontrabassonsoiton 9-vuotiaana. Opiskeltuaan ensin Katowicessä hän lähti täydentämään opintojaan Saksaan, jossa hän vuonna 1995 liittyi Frankfurtin radion sinfoniaorkesteriin. Hän on saavuttanut mainetta myös solistina ja duossa pianisti Ewa Warykiewiczin kanssa.


title: Boguslaw Furtok

text: Furtok on levyttänyt muun muassa Giovanni Bottesinin musiikkia.


title: Spirovo

text: Spirovo (, karjalaksi "Spiirova") on kaupunkimainen taajama Tverin alueella Venäjällä. Se sijaitsee 80 kilometriä Tveristä luoteeseen Moskovan ja Pietarin välisen pääradan varrella (Spirovon asema). Taajama on Spirovon piirin keskus. Asukkaita on 6 500 henkeä (vuonna 2009).


title: Spirovo

text: Spirovon kylä mainitaan ensimmäisen kerran vuonna 1545. Vuonna 1847 sen kautta rakennettiin rautatie, jonka aseman ympärille kehittyi Spirovon taajama. Vuonna 1928 Spirovo sai kaupunkimaisen taajaman statuksen. Nykyään siellä toimii lasitehdas, puunjalostus- ja elintarviketeollisuutta. Taajamassa on kotiseutumuseo.


title: Herman Uimonen

text: Herman Uimonen () oli suomalainen jääkärieversti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä komppanianpäällikkönä. Talvi- ja jatkosotaan hän osallistui Päämajassa pioneeriosaston päällikkönä.


title: Herman Uimonen

text: Uimosen vanhemmat olivat maanviljelijä Mikko Uimonen ja Maria Hyvönen. Hänet vihittiin avioliittoon vuonna 1923 Maj–Lis Kolsin kanssa, joka kuoli vuonna 1959 ja Uimonen avioitui uudelleen vuonna 1966 sairaanhoitaja Maria Helena Kankaan kanssa.


title: Herman Uimonen

text: Uimonen sävi viisi luokkaa Sortavalan lyseota ja kaksi luokkaa Sortavalan seminaaria vuosina 1914–1916 sekä suoritti yksityisesti kahdeksannen luokan Kouvolan yhteiskoulussa vuonna 1926. Hän kävi Sotateknillisen koulun vuosina 1927–1929.


title: Herman Uimonen

text: Uimonen liittyi vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 19. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hän osallistui Lihaussa vuonna 1917 järjestetyille rautatienrakennuskursseille.


title: Herman Uimonen

text: Uimonen astui Suomen armeijan palvelukseen Saksassa 7. helmikuuta 1918, jolloin hänet ylennettiin varavääpeliksi. Takaisin Suomeen hän palasi 18. helmikuuta 1918 jääkärien etujoukon mukana Vaasaan. Vaasasta hänet määrättiin 8. jääkäripataljoonan adjutantiksi, josta hänet siirrettiin 3. maaliskuuta 1918 alkaen Karjalan 1. rykmentin 2. pataljoonan 4. komppanian päälliköksi ja edelleen 20. huhtikuuta 1918 alkaen 4. Jääkärirykmentin täydennyspataljoonan 1. komppanian päälliköksi. Hän otti osaa sisällissodan taisteluihin Valkjärvellä ja Valkeamatkassa, missä hän haavoittui pahasti 6. maaliskuuta 1918.


title: Herman Uimonen

text: Uimonen palveli sisällissodan jälkeen 4. Jääkärirykmentistä muodostetussa Jääkäripataljoona 4:ssä, josta hänet siirrettiin 11. heinäkuuta 1918 joukkueenjohtajaksi Pioneerikoulutuspataljoonaan. Hänet määrättiin 19. elokuuta 1919, kun Pioneerikoulutuspataljoona jakautui kahteen pataljoonaan, sen Pioneeripataljoona 2:een, jonka nimi muutettiin myöhemmin muotoon Rautatiepataljoona. Hän toimi pataljoonassa nuorempana upseerina 3. komppaniassa ja oli samalla 3. syyskuuta 1919 – 12. elokuuta 1920 välisen ajan pataljoonan aseupseerina. Hän sai nimityksen 20. lokakuuta 1920 1. komppanian päälliköksi. Hänet siirrettiin 7. maaliskuuta 1923 päälliköksi Pioneeripataljoonan 3. komppaniaan.


title: Herman Uimonen

text: Uimonen siirrettiin 15. kesäkuuta 1928 Kadettikouluun, missä hän toimi linnoitusopin ja viestipalveluksen opettajana. Kadettikoulusta hän siirtyi 8. toukokuuta 1929 Pioneeripataljoonan komentajan apulaiseksi ja 1. heinäkuuta 1933 alkaen Sotateknillinen koulun linnoitus– ja rakennusopin sekä hävitystöiden opettajaksi. Sotateknillisen koulun johtajaksi hänet nimitettiin 1. syyskuuta 1934. Sotateknillisestä koulusta hänet siirrettiin 18. helmikuuta 1935 Yleisesikuntaan teknillisen tarkastajan apulaiseksi, mistä tehtävästä hän siirtyi 1. tammikuuta 1938 alkaen Puolustusministeriöön teknillisen tarkastajan toimiston vanhemmaksi esiupseeriksi.


title: Herman Uimonen

text: Uimonen osallistui talvi- ja jatkosotaan Päämajan Pioneeriosaston päällikkönä. Sotien jälkeen Uimonen toimi Puolustusvoimain Pääesikunnan Pioneeriosaston päällikkönä vuoteen 1946 saakka, jolloin hän erosi vakinaisesta palveluksesta.


title: Herman Uimonen

text: Armeijauransa jälkeen hän työskenteli apulaisosastopäällikkönä kansanhuoltoministeriössä vuoteen 1948 saakka, jolloin hän siirtyi johtajaksi Muovitehdas Tekoli Oy:n palvelukseen. Muovitehtaan johtajana hän palveli vuoteen 1952 saakka, jolloin hän siirtyi apulaisasiamieheksi Teknillisen Tuonnin Keskusliiton ja Suomen Teknilliseen Kauppaliitoon ja oli tehtävässä vuoteen 1958 saakka. Edellisen tehtävän ohella hän toimi Kauppa ja teollisuusministeriön määräämänä asiantuntijana Lisenssiviraston sähkö- ja metallitoimikunnissa vuoteen 1958 saakka. Hänet haudattiin Honkanummen hautausmaalle.


title: Herman Uimonen

text: Oinonen toimi Pioneeripataljoona 2:n kunnianeuvoston jäsenenä vuonna 1922 ja Teknillisten joukkojen kunniatuomioistuimen varajäsenenä vuonna 1925 sekä Pioneeripataljoonan kunnianeuvoston varapuheenjohtajana vuonna 1927. Hän toimi myös 3. Divisioonan kunniatuomioistuimen jäsenenä vuosina 1928 ja 1933 ja Upseerien ampumayhdistyksen yhdysupseerina vuosina 1925–1927 sekä Korian ampujain puheenjohtajana vuosina 1926–1927 ja 1930.


title: The Wild Rover

text: The Wild Rover ("Villi kulkuri", joskus myös "No Nay Never" kertosäkeen mukaan) on suosittu irlantilainen kansanlaulu, jonka alkuperästä ja iästä ei ole varmaa tietoa.


title: The Wild Rover

text: Laulu kertoo tarinan nuoresta miehestä, joka on kierrellyt maita vuosien ajan ja palaa kotikaupunkiinsa kantamajataloonsa. Majatalon emäntä ei suostu tarjoamaan tälle juotavaa ennen kuin laulun päähenkilö näyttää matkoillaan keräämänsä kullan. Mies laulaa kulkuripäiviensä olevan ohi ja aikovansa asettua aloilleen.


title: The Wild Rover

text: Ensimmäiset kirjatut versiot laulusta ovat 1500-luvun lopulta, mutta laulun tarkasta iästä ei ole tietoa. Joka tapauksessa laulu on kirjaamisajankohtaansa vanhempi.


title: The Wild Rover

text: The Wild Rover kuuluu irlantilaispubien esiintyjien vakio-ohjelmistoon, ja sitä pidetään yleensä juomalauluna. Kappaleen 1900-luvulla saama suosio herätti kiivaan keskustelun laulun varsinaisesta alkuperästä.


title: The Wild Rover

text: Omia versioitaan laulusta ovat esittäneet monet tunnetut artistit ja yhtyeet, kuten muun muassa:


title: Suomi yleisurheilun sisäratojen Euroopan-mestaruuskilpailuissa 2009

text: Suomi osallistui vuoden 2009 yleisurheilun Euroopan-mestaruuskilpailuihin 15 hengen vahvuisella joukkueella, joista miehiä oli 12 ja naisia kolme. Kisoihin nimetty joukkue oli halli-EM- ja MM-kilpailut huomioiden kaikkien aikojen suurin Suomen 40 vuoden pituisen kisahistorian aikana. 800 metrin juoksuun ilmoitettu Mikko Lahtio ei osallistunut kilpailuihin sairastelunsa vuoksi. Mari Järvenpää taasen sai pohjekrampin ennen lähtöään, eikä näin ollen ilmestynyt lähtöviivalle.


title: Ivan Uhov

text: Ivan Sergejevitš Uhov (, s. 29. maaliskuuta 1986) on venäläinen korkeushyppääjä.


title: Ivan Uhov

text: Uhov vaihtoi päälajinsa kiekonheitosta korkeushyppyyn vuonna 2004. Samana vuonna hän osallistui nuorten MM-kisoihin, mutta karsiutui loppukilpailusta tuloksella 210 cm. Vuonna 2005 hän voitti 19-vuotiaiden Venäjän-mestaruuden ennätyksellään 230 cm ja hyppäsi samalla tuloksella kolmanneksi Venäjän mestaruuskisoissa. Samana vuonna hän voitti nuorten Euroopan-mestaruuden ja sijoittui Universiadeissa neljänneksi. Vuonna 2006 hän sijoittui Venäjän-mestaruuskisoissa toiseksi tuloksella 228 cm ja Göteborgin EM-kilpailuissa kahdenneksitoista tuloksella 220 cm.


title: Ivan Uhov

text: Torinon EM-hallikilpailuissa 2009 hän voitti Euroopan-mestaruuden tuloksella 232 cm. Berliinin MM-kisoissa hän oli kymmenes. Dohan sisäratojen MM-kilpailuissa 2010 hän voitti kultaa. Barcelonan EM-kilpailuissa hän sijoittui maanmiehensä Aleksandr Šustovin voittamassa kilpailussa toiseksi tuloksella 231 cm. Pariisin EM-hallikilpailuissa 2011 hän voitti Euroopan-mestaruuden tuloksella 238 cm. Saman vuoden Daegun MM-kilpailuissa hän oli viides. Istanbulin sisäratojen MM-kilpailuissa 2012 hän sijoittui kolmanneksi tuloksella 231 cm. Lontoon olympialaisissa Uhov voitti olympiakultaa tuloksella 238 cm. Moskovan MM-kilpailuissa 2013 hän sijoittui neljänneksi. Hän sai hopeaa Sopotin sisäratojen MM-kilpailuissa 2014 tuloksella 238 cm. Zürichin EM-kilpailuissa 2014 hän sijoittui kolmanneksi. Pekingin MM-kilpailuissa 2015 hän karsiutui loppukilpailusta.